mteb/MIRACLReranking huggingface dataset:
মহাজাগতিক স্ট্রিং স্ট্রিং তত্ত্বের শুরুর দিকে স্ট্রিং তত্ত্ববিদ ও মহাজাগতিক স্ট্রিং তত্ত্ববিদরা বিশ্বাস করত যে মহাজাগতিক স্ট্রিং ও সুপারস্ট্রিং এর মধ্যে কোন যোগসূত্র ছিলনা। আদি মহাবিশ্বে মহাজাগতিক স্ট্রিং তৈরী হবার সম্ভাবনা নিয়ে সর্বপ্রথম বলেন কোয়ান্টাম ক্ষেত্র তত্ত্ববিদ টম কিবল, ১৯৭৬ সালে, এবং এর ফলেই এই বিষয়টির দিকে সবার কৌতুহল জাগে। ১৯৮৫ সালে প্রথম সুপারস্ট্রিং বিদ্রোহ এর সময় এডুয়ার্ড উইডেন আদি মহাবিশ্বে মহাজাগতিক স্ট্রিং তৈরীর ব্যাপারে জোড় দেন, এবং মাইক্রোস্কপিক স্কেল পর্যন্ত টানেন, যেখানে তখন তাদেরকে মহাজাগতিক সুপারস্ট্রিং বলা হত। তিনি বলেন যে তারা হয় মাইক্রোস্কপিক স্কেলে যাবার আগে ছোট স্ট্রিং এ বিভক্ত ছিল (টাইপ-১ সুপারস্ট্রিং তত্ত্ব), তারা ডোমেইন ওয়াল এর সীমায় আবির্ভূত হবে যার প্রসারনের ফলে মহাজাগতিক স্কেলে পতিত হবে, অথবা প্লাঙ্ক এনার্জি এর কাছের কোন এনার্জি স্কেল অনুযায়ী মহাজাগতিক স্ফীতিশিলতার পূর্বে তৈরী হবে আবং মহাবিশ্বের প্রসারনের সাথে হালকা হতে থাকবে এবং আর দেখা যাবেনা।
ইসলামি দর্শন ইবনে রুশদ মাইমোনিদস এর সমসাময়িক ইসলামী পেরিপ্যাটেটিকের শেষ একজন ছিলেন যিনি আল-গাজ্জালীর সমালোচনা বিরুদ্ধে ফালসাফার মতামত রক্ষার জন্য চেষ্টা করেছিলেন। ইবনে রুশদের তত্ত্বগুলি মূলত ইবনে বাজ্জাজ ও ইবনে তুফায়েলের মতামত থেকে ভিন্ন নয়, যারা শুধুমাত্র আভিসিনা ও আল-ফারাবী শিক্ষার অনুসরণ করে। সমস্ত ইসলামিক পেরিপ্যাটিক্টিক্সের মতই ইবনে রুশদ মহাবিশ্বের বুদ্ধিমত্তা এবং বিশ্বজগতকে নিয়ে অনুমানকে স্বীকার করে নিয়েছিলেন, যার মাধ্যমে গতি মহাবিশ্বের সমস্ত অংশে স্থানান্তরিত হয় যা বিশ্বের সর্ববৃহৎ-অনুমান হিসেবে খ্যাত যা আরবি দার্শনিকদের মনের মধ্যে বিশুদ্ধ শক্তির এরিস্টটলের মতবাদ এবং শাশ্বত বিষয়গুলির মধ্যে জড়িত দ্বৈতবাদের সাথে সম্পৃক্ততা লক্ষ্য করা গেছে।
এমিল আর্টিন আর্টিন বিংশ শতাব্দীর অন্যতম প্রধান বীজগণিতবিদ ছিলেন। বীজগাণিতিক সংখ্যাতত্ত্ব, বিশেষ করে ক্লাস ফিল্ড তত্ত্বের ওপর কাজ করেন। গালোয়ার সম্প্রসারণের জন্য একটি L-ফাংশন উপস্থাপন করেন। তিনি ব্রেইড তত্ত্ব-ও প্রতিষ্ঠা করেন।
খোন্দকার আশরাফ হোসেন আশির দশকের মাঝামাঝিভাগে - ১৯৮৪ খ্রিস্টাব্দে - "তিন রমনীর ক্বাসিদা" শিরোনামীয় কাব্যগ্রন্থের মাধ্যমে বাংলা আধুনিক কবিতার জগতে আত্মপ্রকাশ করেন। তাঁর অন্যান্য কাব্যগ্রন্থসমূহের মধ্যে রয়েছে ১৯৮৬ খ্রিস্টাব্দে প্রকাশিত "পার্থ তোমার তীব্র তীর", ১৯৮৯-এ খ্রিস্টাব্দে প্রকাশিত "জীবনের সমান চুমুক", ১৯৯১-এ খ্রিস্টাব্দে প্রকাশিত "সুন্দরী ও ঘৃণার ঘুঙুর", ১৯৯৫-এ খ্রিস্টাব্দে প্রকাশিত "নির্বাচিত কবিতা", ১৯৯৮ খ্রিস্টাব্দে প্রকাশিত "যমুনাপর্ব" এবং ২০০১ খ্রিস্টাব্দে প্রকাশিত "জন্মবাউল"। তার প্রকাশিত প্রবন্ধগ্রন্থের মধ্যে রয়েছে ১৯৯৫-এ প্রকাশিত "বাংলাদেশের কবিতা অন্তরঙ্গ অবলোকন", ২০১০-এ প্রকাশিত "কবিতার অন্তর্যামী: আধুনিক উত্তর আধুনিক ও অন্যান্য প্রসঙ্গ" এবং ২০১২ খ্রিস্টাব্দে প্রকাশিত "রবীন্দ্রনাথ ইয়েটস গীতাঞ্জলি"। ২০১৩-তে প্রকাশিত হয় তাঁর সর্বশেষ প্রবন্ধগ্রন্থ "বাঙালির দ্বিধা ও রবীন্দ্রনাথ এবং বিবিধ তত্ততালাশ"। তিনি অনুবাদ করেছেন "পাউল সেলানের কবিতা"।
বনলতা সেন (কবিতা) "বনলতা সেন" কবিতাটি প্রথম প্রকাশ করেছিলেন কবি বুদ্ধদেব বসু তাঁর কবিতা পত্রিকায়। ১৯৩৫ খ্রিষ্টাব্দের ডিসেম্বরে প্রকাশিত কবিতার পৌষ, ১৩৪২ সংখ্যার মাধ্যমে বনলতা সেন সর্বপ্রথম পাঠকের হাতে এসে পৌঁছায়। জীবনানন্দ দাশ বাংলা ১৩৪৯, ইংরেজি ডিসেম্বর ১৯৪২ খ্রিষ্টাব্দে প্রকাশিত তাঁর বনলতা সেন নামক তৃতীয় কাব্যগ্রন্থে কবিতাটি অন্তর্ভুক্ত করেন। কবিতা-ভবন কর্তৃক প্রকাশিত "এক পয়সায় একটি" গ্রন্থমালার অন্তর্ভুক্ত হিসেবে। প্রকাশক ছিলেন জীবনানন্দ দাশ নিজেই। ১৬ পৃষ্ঠার প্রথম সংস্করণে কবিতা ছিল মোট ১২টি। প্রথম সংস্করণের প্রচ্ছদ করেছিলেন শম্ভু সাহা। পরবর্তীকালে জীবনানন্দ দাশ ১৯৪৪ এ প্রকাশিত তাঁর চতুর্থ কাব্য মহাপৃথিবীতে উক্ত বনলতা সেন কাব্যগ্রন্থের সকল কবিতাই অন্তর্ভুক্ত করেছিলেন। অর্থাৎ ‘‘মহাপৃথিবী’’ কাব্যগ্রন্থেরও প্রথম কবিতা ছিল ’বনলতা সেন’।
আইজাক নিউটন স্যার আইজ্যাক নিউটন (ইংরেজি : Sir Isaac Newton) (জন্ম : জানুয়ারি ৪, ১৬৪৩ – মৃত্যু : মার্চ ৩১, ১৭২৭) প্রখ্যাত ইংরেজ পদার্থবিজ্ঞানী, গণিতবিদ, জ্যোতির্বিজ্ঞানী, প্রাকৃতিক দার্শনিক এবং আলকেমিস্ট। অনেকের মতে, নিউটন সর্বকালের সর্বশ্রেষ্ঠ এবং সবচেয়ে প্রভাবশালী বিজ্ঞানী। ১৬৮৭ সনে তার বিশ্ব নন্দিত গ্রন্থ ফিলসফিয়া ন্যাচারালিস প্রিন্সিপিয়া ম্যাথামেটিকা প্রকাশিত হয় যাতে তিনি সর্বজনীন মহাকর্ষ এবং গতির তিনটি সূত্র বিধৃত করেছিলেন। এই সূত্র ও মৌল নীতিগুলোই চিরায়ত বলবিজ্ঞানের ভিত্তি হিসেবে কাজ করেছে, আর তার গবেষণার ফলে উদ্ভূত এই চিরায়ত বলবিজ্ঞান পরবর্তী তিন শতক জুড়ে বৈজ্ঞানিক চিন্তাধারার জগৎে একক আধিপত্য করেছে। তিনিই প্রথম দেখিয়েছিলেন, পৃথিবী এবং মহাবিশ্বের সকল বস্তু একই প্রাকৃতিক নিয়মের অধীনে পরিচালিত হচ্ছে। কেপলারের গ্রহীয় গতির সূত্রের সাথে নিজের মহাকর্ষ তত্ত্বের সমন্বয় ঘটিয়ে তিনি এর সুস্পষ্ট ব্যাখ্যা দিতে সমর্থ হয়েছিলেন। তাঁর গবেষণার ফলেই সৌরকেন্দ্রিক বিশ্বের ধারণার পেছনে সামান্যতম সন্দেহও দূরীভূত হয় বৈজ্ঞানিক বিপ্লব ত্বরান্বিত হয়।
বনলতা সেন (কবিতা) কবির জীবদ্দশায় বাংলা শ্রাবণ, ১৩৫৯, ইংরেজি ১৯৫২ খ্রিষ্টাব্দে কলকাতার সিগনেট প্রেস থেকে বনলতা সেন কাব্যগ্রন্থের দ্বিতীয় সংস্করণটি প্রকাশিত হয়। ৪৯ পৃষ্ঠার বর্ধিত কলেবরে প্রকাশিত সংস্করণে আগের ১২টি কবিতার সাথে আরও ১৮টি কবিতা যোগ করে মোট ৩০টি কবিতা প্রকাশিত হয়। এই সংস্করণের প্রচ্ছদ করেছিলেন সত্যজিৎ রায় ও মূল্য ছিল ২ টাকা। সিগনেট সংস্করণের প্রকাশক ছিলেন দিলীপকুমার গুপ্ত। পরবর্তীতে ১৯৫৪ খ্রিষ্টাব্দের মে মাসে প্রকাশিত জীবনানন্দ দাশের শ্রেষ্ঠ কবিতা গ্রন্থটিতেও কবিতাটি সংকলিত হয়। এছাড়া আবু সায়ীদ আইয়ুব এবং হীরেন্দ্রনাথ মুখোপাধ্যায়ের যৌথ সম্পাদনায় ১৯৩৯ খ্রিষ্টাব্দে প্রকাশিত "আধুনিক বাঙলা কবিতা" শীর্ষক গ্রন্থেও কবিতাটি সঙ্কলিত হয়েছিল। কোলকাতার জাতীয় গ্রন্থাগারে সুরক্ষিত পাণ্ডুলিপিসমূহের ১৯৩৪ খ্রিষ্টাব্দ চিহ্নিত ৮ নং খাতায় এ কবিতাটি আছে। তাই, পাণ্ডুলিপির হিসেবে, ১৯৩৪ খ্রিষ্টাব্দে কবিতাটি লিখিত হয়েছিল বলে প্রতীয়মান হয়।
জীবনানন্দ দাশ সম্ভবত মা কুসুমকুমারী দাশের প্রভাবেই ছেলেবেলায় পদ্য লিখতে শুরু করেন তিনি। ১৯১৯ সালে তাঁর লেখা একটি কবিতা প্রকাশিত হয়। এটিই তাঁর প্রথম প্রকাশিত কবিতা। কবিতাটির নাম "বর্ষা আবাহন"। এটি "ব্রহ্মবাদী" পত্রিকার ১৩২৬ সনের বৈশাখ সংখ্যায় প্রকাশিত হয়েছিল। তখন তিনি শ্রী জীবনানন্দ দাশগুপ্ত নামে লিখতেন। ১৯২৭ সাল থেকে তিনি জীবনানন্দ দাশ নামে লিখতে শুরু করেন। ১৬ জুন ১৯২৫ দেশবন্ধু চিত্তরঞ্জন দাশ এর লোকান্তর হলে তিনি 'দেশবন্ধুর প্রয়াণে' শিরোনামে একটি কবিতা লিখেছিলেন যা "বংগবাণী" পত্রিকার ১৩৩২ সনের শ্রাবণ সংখ্যায় প্রকাশিত হয়। তবে দীনেশরঞ্জন দাস সম্পাদিত কল্লোল পত্রিকায় ১৩৩২ (১৯২৬ খ্রি.) ফাল্গুন সংখ্যায় তাঁর "নীলিমা" শীর্ষক কবিতাটি প্রকাশিত হলে আধুনিক বাংলা কবিতার ভুবনে তার অন্নপ্রাশন হয়। জীবদ্দশায় তাঁর ৭টি কাব্যগ্রন্থ প্রকাশিত হয়। প্রথম প্রকাশিত "ঝরাপালক" শীর্ষক কাব্যগ্রন্থে তাঁর প্রকৃত কবিত্বশক্তি ফুটে ওঠেনি, বরং এতে কবি কাজী নজরুল ইসলাম, মোহিতলাল মজুমদার ও সত্যেন্দ্রনাথ দত্তের প্রকট প্রভাব প্রত্যক্ষ হয়। তবে দ্রুত তিনি স্বকীয়তা অর্জন করেছিলেন। দীর্ঘ ব্যবধানে প্রকাশিত দ্বিতীয় কাব্য সংকলন "ধূসর পাণ্ডুলিপি"-তে তাঁর স্বকীয় কাব্য কৌশল পরিস্ফুট হয়ে ওঠে। বাংলা সাহিত্যের ভূবনে তাঁর বৈশিষ্ট্যগুলো আলোচনার বিষয় হয়ে ওঠে। শেষের দিককার কবিতায় অর্থনির্মলতার অভাব ছিল। "সাতটি তারার তিমির" প্রকাশিত হওয়ার পর তার বিরুদ্ধে দুবোর্ধ্যতার অভিযোগ ওঠে। নিজ কবিতার অবমূল্যায়ন নিয়ে জীবনানন্দ খুব ভাবিত ছিলেন। তিনি নিজেই স্বীয় রচনার অর্থায়ন করার অভিপ্রায় ব্যক্ত করেছিলেন যদিও শেষাবধি তা সম্ভব হয়ে ওঠেনি। তবে কবি নিজেই নিজ রচনার কড়া সমালোচক ছিলেন। তাই সাড়ে আট শত কবিতার বেশি কবিতা লিখলেও তিনি জীবদ্দশায় মাত্র ২৬২টি কবিতা বিভিন্ন পত্র-পত্রিকায় ও কাব্যসংকলনে প্রকাশ করতে দিয়েছিলেন। এমনকি রূপসী বাংলার সম্পূর্ণ প্রস্তুত পাণ্ডুলিপি তোরঙ্গে মজুদ থাকলেও তা প্রকাশের সিদ্ধান্ত নিতে পারেননি জীবনানন্দ দাশ। তবে তিনি এ কাব্যগ্রন্থটির নাম দিয়েছিলেন "বাংলার ত্রস্ত নীলিমা" যা তার মৃত্যুর পর আবিষ্কৃত এবং "রূপসী বাংলা" প্রচ্ছদনামে প্রকাশিত হয়। আরেকটি পাণ্ডুলিপি আবিষ্কৃত হয় মৃত্যু পরবর্তীকালে যা "বেলা অবেলা কালবেলা" নামে প্রকাশিত হয়। জীবদ্দশায় তার একমাত্র পরিচয় ছিল কবি। অর্থের প্রয়োজনে তিনি কিছু প্রবন্ধ লিখেছিলেন ও প্রকাশ করেছিলেন। তবে নিভৃতে গল্প এবং উপন্যাস লিখেছিলেন প্রচুর যার একটিও প্রকাশের ব্যবস্থা নেননি। এছাড়া ষাট-পয়ষটিট্টিরও বেশি খাতায় "লিটেরেরী নোটস" লিখেছিলেন যার অধিকাংশ এখনও (২০০৯) প্রকাশিত হয়নি।
হীরেন ভট্টাচার্য হীরেন ভট্টাচার্য () অসমের একজন খ্যাতিসম্পন্ন কবি। তাঁর রচিত ১৩টি অসমীয়া ভাষায় কবিতা ও ২টি বাংলা ভাষায় কবিতা প্রকাশিত হয়েছে। এছাড়াও অসমের বিভিন্ন পত্রিকায় তাঁর রচিত কবিতা প্রকাশিত হয়েছে। ১৯৯২ সালে তিনি সাহিত্য অকাদেমি পুরস্কার লাভ করেন। অসমীয়া কবিতা প্রেমীর জন্য তাঁর পরিচিত নাম হীরুদা। তিনি সুগন্ধি পখিলার কবি এবং প্রেম ও রোদালির কবি নামে অসমীয়া সাহিত্য জগতে নামাঙ্কিত হয়েছেন।
মহাপৃথিবী ১৯৬৯ খ্রিস্টাব্দে প্রকাশিত সিগনেট সংস্করণে কবিতা সংখ্যা বৃদ্দি প্রসঙ্গে নিম্নরূপ ব্যাখ্যা দেয়া হয়েছিল: “সেইজন্যই আমরা ১৩৪২ থেকে ১৩৫১ বঙ্গাব্দের মধ্যে (স্মরণীয়: ‘মহাপৃথিবী’র প্রকাশকাল ১৩৫১) প্রকাশিত কবিতা থেকে অন্তত কিছু কবিতা সংগ্রহ করার চেষ্টা করি। এর পিছনে আমাদের বিনীত অভিপ্রায় ছিল এই যে, ‘মহাপৃথিবী’ থেকে চোদ্দটি কবিতা অন্যত্র সরানো হয়েছে, অন্তত এই সেই সংখ্যাক নূতন কবিতা যোগ ক’রে তাকে প্রায় একটি পূর্ববৎ আকার দেয়া। জীবনানন্দর অনেক স্মরণীয় ও কৌতূহলোদ্দীপক কবিতা লুপ্ত হয়ে যাবার আগেই, অন্তত তার কয়েকটিকে, আমরা তাঁর অনুরাগীদের কাছে তুলে ধরতে চাচ্ছিলুম। ১৩৩২ থেকে অন্তত ১৩৫০ পর্যন্ত জীবনানন্দ যে প্রায়-কোনো ‘অধিকৃত’ কবির মতো, কবিতা লিখছিলেন, তাতে কোনো সন্দেহ নেই। তাঁর উপমা ও কাব্যভাষা তাঁরই দ্বারা সর্বস্বত্ব সংরক্ষিত; তাঁর চিন্তা ও ইন্দ্রিয়ময়তার তীব্র ও ‘স্বতন্ত্র সারবত্তা’ স্বতই প্রকাশিত। সেই জন্যেই, প্রায় পঁচিশ বছর পরে, এখন, দ্বিতীয় সংস্করণ প্রকাশ করার সময়, তাঁর লেখা তৎকালীন অন্য কবিতা থেকে কয়েকটি এই ‘মহাপৃথিবী’তে প্রথিত হলো।
অমিয় চক্রবর্তী অমিয় চক্রবর্তী যে সব পত্র-পত্রিকায় কম-বেশি নিয়মিত লিখেছেন তার মধ্যে রয়েছে কবিতা, বিচিত্রা, উত্তরসূরী, কবি ও কবিতা, পরিচয়, প্রবাসী প্রভৃতি। এর মধ্যে এক “কবিতা” পত্রিকাতেই অমিয় চক্রবর্তীর বেশ ক’টি গদ্য রচনা প্রকাশিত হয়েছিল: ‘এজরা পাউন্ড : কবিতা’র দরবারে পত্রাঘাত’ (পৌষ ১৩৫৫), ‘এলিয়টের নতুন কবিতা’ (পৌষ ১৩৫০), ‘জয়েস প্রাসঙ্গিকী’ (কার্তিক, ১৩৪৮), ‘মার্কিন প্রবাসীর পত্র’ (পৌষ, ১৩৬০), ‘রবীন্দ্রনাথের দৃষ্টি’ (আশ্বিন, ১৩৪৮), ‘শেষের কবিতা’র লাবণ্য’ (আশ্বিন, ১৩৫৩) এবং ‘সমালোচকের জল্পনা’ (আশ্বিন, ১৩৫০)।, এছাড়া বুদ্ধদেব বসুর “নতুন পাতা” এবং সমর সেনের “গ্রহণ ও অন্যান্য কবিতা” গ্রন্থদ্বয়ের সমালোচনাও প্রকাশিত হয়েছিল (যথাক্রমে পৌষ ১৩৪৭ এবং কার্তিক ১৩৪৭ সংখ্যায়)। “কবিতা” পত্রিকায় চৈত্র ১৩৬২ সংখ্যায় বুদ্ধদেব বসুকে লেখা একটি খোলা চিঠি মুদ্রিত হয়েছিল ‘ছন্দ ও কবিতা’ এই শিরোনামে । 
‘কাব্যাদর্শ’ শীর্ষক প্রবন্ধটি মুদ্রিত হয়েছিল ত্রিকালী পত্রিকায় ১৯৪৫ খ্রিষ্টাব্দে। ‘দুটি ইংরেজী কবিতা’ প্রকাশিত হয়েছিল পরিচয় পত্রিকায়, বৈশাখ ১৩৪২ সংখ্যায়। ‘প্রমথ চৌধুরী - ক্ষুদ্র অর্ঘ্য’ প্রকাশিত হয়েছিল “বিশ্বভারতী পত্রিকা”-এর শ্রাবণ-আশ্বিন ১৩৭৫ সংখ্যায়। “পারাপার”-এর অন্তর্ভুক্ত ‘বৃষ্টি’ কবিতাটি নিয়ে কবি নরেশ গুহ একটি আলোচনা লেখেন কবিতা-পরিচয় পত্রিকায়, আষাঢ় ১৩৭৩ সংখ্যায়। এই আলোচনার সূত্রে, মনুজেশ মিত্র, প্রণবেন্দু দাশগুপ্ত এবং সুতপা ভট্টাচার্য সমালোচনা করেন। অমিয় চক্রবর্তী নিজেও এ ব্যাপারে তাঁর বক্তব্য প্রকাশ করেন। একই পত্রিকায় পরবর্তীতে প্রকাশিত ঐ লেখাটিতে তিনি লেখেন, “ ‘বৃষ্টি’র আলোচনায় দু-একটি প্রশ্ন আছে, তার উত্তরে কিছু বলতে চাই।” 
দীর্ঘদিন প্রবাসে থাকার জন্য অমিয় চক্রবর্তীর অনেক প্রবন্ধ-নিবন্ধ পত্রাকারে রচিত। এ-প্রকৃতির রচনার মধ্যে উল্লেখযোগ্য ‘মার্কিন প্রবাসীর পত্র’ এবং ‘ছন্দ ও কবিতা’। “কবিতা” পত্রিকায় বরিস পাস্টেরনাক ও তাঁর ড.জিভাগো নিয়ে দু’টি চিঠি লিখেছিলেন অমিয় চক্রবর্তী। এ-ছাড়া পত্রাকারে রচিত প্রবন্ধ-নিবন্ধের মধ্যে রয়েছে ‘ইয়োরোপে রবীন্দ্রনাথ’।, শ্রীযুক্ত সোমনাথ মিত্রকে লেখা এ প্রবন্ধলিপিটি “প্রবাসী” পত্রিকার কার্তিক ১৩৩৭ সংখ্যায় ছাপা হয়েছিল। “মস্কো-এর চিঠি’’ নামে দু’টি প্রবন্ধ ছাপা হয়েছিল বিচিত্রা পত্রিকার বাংলা ১৩৩৮ সনের যথাক্রমে মাঘ ও ফাল্গুন সংখ্যায়। “প্রবাসী” পত্রিকায় আরও তিনটি পত্রাকার প্রবন্ধ-নিবন্ধ ছাপা হয়েছিল; যথা (ক) ‘ফিনল্যান্ডের চিঠি’, কার্তিক, ১৩৪৩ সংখ্যায, (খ) ‘প্যালেষ্টাইন প্রাসঙ্গিক’ কার্তিক, ১৩৪৪ সংখ্যায এবং (গ)‘প্যালেষ্টাইনে হেরফের’, অগ্রহায়ণ, ১৩৪৪ সংখ্যা। এই ধাঁচের লেখাগুলো সম্পর্কে সুমিতা চক্রবর্তীর মন্তব্য এরকম: “ ... ভ্রমণমমূলক প্রবন্ধগুলিতে অমিয় চক্রবর্তীর মানসিক গঠনের একটা মৌলিক প্রাথমিক সূত্র পাওয়া যায়।”
এ-ছাড়া “বিচিত্রা” পত্রিকার শ্রাবণ, ১৩৩৫ সংখ্যায় প্রকাশিত হয়েছিল ‘সাহিত্য ব্যবসায়’।, একই পত্রিকার শ্রাবণ, ১৩৩৮ সংখ্যায় প্রকাশিত হয়েছিল ‘সংকলন’। স্টেলা ক্রামরিশের লেখা একটি প্রবন্ধ তিনি ইংরেজি থেকে বাংলায় অনুবাদও করেছিলেন। এটি ‘ভারতীয় শিল্প প্রতিভা’ নামে “প্রবাসী”-এর আশ্বিন, ১৩২৯ সংখ্যায় প্রকাশিত হয়েছিল। এ-ছাড়াও তিনি ইংরেজিতে বেশ কিছু সংখ্যক সংখ্যক প্রবন্ধ-নিবন্ধ রচনা করেছেন। এ-সকল প্রবন্ধ আন্তর্জাতিক মানের একাডেমিক জার্নাল সহ বিভিন্ন সংকলন-গ্রন্থে প্রকাশিত হয়।
বৈজ্ঞানিক পদ্ধতি বৈজ্ঞানিক পদ্ধতি কোন প্রণালী নয়: এর জন্য বুদ্ধি, কল্পনা এবং সৃজনশীলতা আবশ্যক। এটি একই সাথে একটি চলমান প্রক্রিয়া, এই পদ্ধতি সবসময় অধিক উপকারী এবং নির্ভুল নকশা-কর্মপদ্ধতি প্রণয়ন করছে। উদাহরণস্বরুপ, আইন্সটাইন বিশেষ এবং সাধারণ আপেক্ষিকতার তত্ত্ব প্রণয়ন করে নিউটনের কোন তত্ত্বকে বাতিল করেননি। বস্তুত, বিশাল বড়, অকল্পনীয় রকম ছোট এবং প্রচন্ড গতিময় বস্তুসমূহকে আইন্সটাইনের সমীকরণ থেকে বাদ দিলে(যা নিউটনের পক্ষে পর্যবেক্ষণ করা সম্ভব ছিল না) নিউটনের সমীকরণ ঠিকই বলবৎ থাকে। আইন্সটাইনের কাজ আসলে নিউটনের তত্ত্বগুলোর সম্প্রসারণ এবং সংস্কার ছাড়া কিছুই না, আমরা একারণে নিউটনের তত্ত্বের সত্যতা সম্পর্কে আরও নিশ্চিত হতে পারি।
জীবনানন্দ দাশের শ্রেষ্ঠ কবিতা জীবনানন্দ দাশের জীবদ্দশায় প্রকাশিত এই সংকলন গ্রন্থের জন্য কবিতা নির্বাচন করেছিলেন কবি বিরাম মুখোপাধ্যায় বইটির বর্তমান প্রকাশক ভারবি। কবি পূর্ণেন্দু পত্রী ভারবি সংস্করণের প্রচ্ছদশিল্পী। পরবর্তী কালে এই গ্রন্থের পরিবর্ধিত সংস্করণ প্রকাশিত হয়েছে।
হাবল স্পেস টেলিস্কোপ বিজ্ঞানী এ্যাডউইন পি. হাব্‌লই (১৮৮৯-১৯৫৩) প্রথম, মহাজাগতিক বস্তুসমূহের ব্লু-শিফ্‌ট আর রেড-শিফ্‌ট দেখিয়ে প্রমাণ করতে সক্ষম হন যে, এই মহাবিশ্ব সম্প্রসারণশীল; আর প্রতিটি বস্তু একটা আরেকটা থেকে ক্রমশই দূরে সরে যাচ্ছে; আর এই প্রমাণের উপর ভিত্তি করেই পরবর্তিতে মহাবিষ্ফোরণ তত্ত্বের প্রতিষ্ঠিত হয়েছিল। তাই এই বিজ্ঞানীকে সম্মান জানিয়ে হাবল টেলিস্কোপের নামকরণ করা হয়।
আবুল হোসেন মিয়া কবি আবুল হোসেন মিয়া ছিলেন সাদাসিধে মানুষ। সারা জীবন তিনি শহরেরই কাটিয়েছেন,  কিন্তু তাঁর লেখা ও আচরণ থেকে গ্রামের সজীব স্পর্শ কখনো মুছে যায় নাই। শৈশব থেকেই তিনি লেখালেখি শুরু করেন এবং পত্র-পত্রিকায় তাঁর লেখা ছাপা হয়। তিনি যখন রাজৈর স্কুলের ষষ্ঠ শ্রেণীর ছাত্র তখন তাঁর প্রথম লেখা ‘ভরাভাদরে’ প্রকাশিত হয়। ১৯৩২ সালে কোলকাতার ‘শিশু সাথী’ পত্রিকার ভাদ্র সংখ্যায় ওই লেখাটি প্রকাশিত হলে রাজৈর সাব-রেজিস্টার অফিসে হই চই শুরু হয়ে যায়। ওই অফিসে তখন শিশু-সাথী  পত্রিকা রাখা হতো। ফরিদপুরের বিশিষ্ট কবি সুফী মোতাহার হোসেনের অনুপ্রেরণায় সনেট লেখা শুরু করেন এবং তার রচিত একটি সনেট কলেজ ম্যাগাজিনে প্রকাশিত হয়। এই সময় মানিক বন্দোপাধ্যায়, ডঃ হুমায়ুন কবির‌, কবি গোলাম মোস্তফা এবং কবি জসীম উদ্‌দীনের সাথে তার পরিচয় ঘটে। কবি আবুল হোসেন মিয়া’র অনেক কবিতা,  ছড়া ও গল্প বিভিন্ন পত্র-পত্রিকায় প্রকাশিত হয়েছে। সংগ্রহের অভাবে সে সব লেখা ছড়িয়ে ছিটিয়ে আছে। কোন হৈ চৈ নয়,  নিভৃতে-নীরবে লেখাটি পৌঁছে দিতেন বিভাগীয় সম্পাদকের টেবিলে। ছাপা হলে খুব খুশি হতেন,  না ছাপা হলে কোন দুঃখ ছিলো না। এভাবেই লেখা প্রকাশিত হয়েছে দীর্ঘকাল। অবশেষে বাংলা বাজার থেকে প্রকাশিত হয়েছে তার প্রথম ছড়ার বই ‘তালবেতালের ছড়া’। তৎকালিন  মাসিক কচি-কাঁচা,  টাপুর-টুপুর,  মাসিক মুকুল,  খেলাঘর,  সবুজ পাতা ছাড়াও সকল পত্রিকায় শিশু-কিশোরদের জন্য তিনি নিয়মিত লিখেছেন। আবুল হোসেন মিয়ার যতো লেখা প্রকাশিত হয়েছে সে তুলনায় তাঁর বইয়ের সংখ্যা কম। সবুজ গাঁয়ে সবুজ ও তালবেতালের ছড়া এবং বাংলাদেশ শিশু একাডেমি ‘একটু খানি’ শিরোনামে একটি ছড়া-কবিতার বই প্রকাশ করে। ছোটদের জন্য লেখা এসব বই ছাড়াও স্কুল-কলেজের পাঠ্য বইয়ে কবি আবুল হোসেন মিয়া’র বেশ কয়টি লেখা তালিকাভুক্ত ছিলো।
এরশাদ মজুমদার এরশাদ মজুমদার ১৯৬১ সালে তৎকালীন পাকিস্তান অবজারভারের মাধ্যমে সাংবাদিকতায় আসেন । ছোটবেলায়ই কবিতার চর্চা শুরু করেন। ১৯৫১ সালে স্থানীয় কাগজে প্রথম তার কবিতা প্রকাশিত হয়। তিনি আশির দশকের শুরুতে নিজের সম্পাদনায় প্রকাশ করেন ‘রিপোর্টার’ পত্রিকা। ২০০০ সালে আমেরিকার আন্তর্জাতিক কবিতা পরিষদের ডিভাইন পয়েট হিসেবে স্বীকৃতি লাভ করেন। দি ভয়েস আউট অব ডার্কনেস-এ তার কবিতা প্রকাশিত হয়। তার ইংরেজি কাব্যগ্রন্থ ‘দি লেটারস ফ্রম দি সোল’ বিশেষভাবে উল্লেখযোগ্য। এই কাব্যগ্রন্থ ফরাসি ভাষায় অনুবাদ হয়েছে। এ পর্যন্ত এই লেখক আটটি কাব্যগ্রন্থ ও তিনটি উপন্যাস প্রকাশিত হয়েছে। ৭২তম জন্মদিন উপলক্ষে তার কাব্যগ্রন্থ ‘আত্মার শব্দাবলী’ প্রকাশিত হয়েছে। বর্তমানে বাংলাদেশ কবিতা সংসদ নামে একটি সংগঠনের সভাপতির দায়িত্ব পালন করছেন।
সেসার ভাইয়েহো সেসার আব্রাহাম ভাইয়েহো মেন্দোজা () (১৬ মার্চ, ১৮৯২ – ১৫ এপ্রিল, ১৯৩৮) ছিলেন পেরুর কবি, লেখক, নাট্যকার এবং সাংবাদিক। শুধুমাত্র পেরু বা লাতিন আমেরিকা নয়, সমগ্র স্পেনীয় তথা আধুনিক বিশ্বসাহিত্যের এক দুর্লভ কবি তিনি। সরল রাজনৈতিক দৃষ্টিভঙ্গির জন্যে ১৯১৮ সালে প্রকাশিত প্রথম কবিতাগ্রন্থ "লস হেরালদস নিগ্রোস" প্রকাশিত হবার পরে কারাদণ্ড ভোগ করেন। মৃত্যুর পরে ১৯৩৯ সালে প্রকাশিত হয় তাঁর সবচেয়ে উল্লেখযোগ্য কবিতাসংকলন "মানুষের কবিতা"।
ইয়োহানেস কেপলার ১৬১১ সালের দিকে কেপলার একটি পাণ্ডুলিপি প্রচার করেন যা তার মৃত্যুর পর "সোমনিয়ুম" (Somnium, স্বপ্ন) নামে প্রকাশিত হয়। এই বই লেখার উদ্দেশ্যগুলোর একটি ছিল অন্য কোন গ্রহের সাপেক্ষে জ্যোতির্বিদ্যা কেমন হবে তা বর্ণনা করে। এর মাধ্যমে তিনি মূলত এমন তত্ত্বের গ্রহণযোগ্যতা তুলে ধরতে চেয়েছিলেন যাতে পৃথিবীকে মহাবিশ্বের কেন্দ্র ভাবা হয় না। কয়েক জনের হাতে ঘোরার পর পাণ্ডুলিপিটি অদৃশ্য হয়ে যায়। বইয়ে গল্পের ছলে একটি রোমহর্ষক চন্দ্র অভিযানের বর্ণনা দেন, পাণ্ডুলিপিটিকে বলা যায় কিছুটা রূপক, কিছুটা আত্মজীবনী এবং কিছুটা আন্তঃগ্রহ যাতায়াত ব্যবস্থা নিয়ে কেপলারের চিন্তাধারার বহিঃপ্রকাশ। কার্ল সেগান একে প্রথম বৈজ্ঞানিক কল্পকাহিনী হিসেবেও আখ্যায়িত করেছেন। পাণ্ডুলিপি প্রচারেরও বেশ কয়েক বছর পর সম্ভবত এর একটি বিকৃত সংস্করণের কারণে ডাকিনীবিদ্যা চর্চার অভিযাগো তার মাকে আটক করা হয়। গল্পে বর্ণনাকারীর মাকে মহাকাশ অভিযানের পদ্ধতি শেখার জন্য একটি প্রেতের সাথে আলোচনা করতে দেখা যায়। মা মুক্তি পাওয়ার পর কেপলার গল্পের সাথে ২২৩টি পাদটীকা যুক্ত করেন যা মূল গল্পের চেয়েও অনেক বড় হয়ে যায়। এর মাধ্যমে গল্পে ব্যবহৃত বিভিন্ন রূপকের অর্থ, লুক্কায়িত নানান বৈজ্ঞানিক ধ্যান-ধারণা এবং বিশেষ করে চাঁদের ভূতত্ত্ব নিয়ে অনেক আলোচনা উঠে আসে।
মহাবিস্ফোরণ তত্ত্ব মহাবিস্ফোরণ তত্ত্ব এমন অনেকগুলো প্রশ্নের জন্ম দিয়েছে যার কোন সঠিক উত্তর দেয়ার মতো পর্যবেক্ষণ ব্যবস্থা আমাদের পৃথিবীতে নেই। এর মধ্যে রয়েছে অদৃশ্য শক্তি, অদৃশ্য বস্তু, মহাজাগতীক স্ফীতিশীলতা ইত্যাদি থেকে উদ্ভূত সমস্যাগুলো। এগুলোকে পদার্থবিজ্ঞানের সমাধানহীন সমস্যা হিসেবে চিহ্নিত। এগুলো সমাধানের জন্য প্রয়োজন মহাবিস্ফোরণ কেন্দ্রীন সংশ্লেষ বিষয়ে স্বাধীন গবেষণা, মহাজাগতিক ক্ষুদ্র তরঙ্গ পটভূমি বিকিরণের মূল বিষয় নিয়ে অধ্যয়ন এবং মহাবিশ্বের বৃহৎ পরিসর গঠনে বিদ্যমান অতি নব তারা নিয়ে অধ্যয়ন। সমস্যাগুলোর মহাকর্ষীয় প্রভাব পর্যবেক্ষণ এবং তত্ত্বের মাধ্যসে বর্তমানে অনেকটাই বোধগম্য হয়েছে। কিন্তু এই তত্ত্বগুলোকে কণা পদার্থবিজ্ঞানের আদর্শ নকশার মধ্যে সঠিকভাবে বিন্যস্ত করা হয়নি। মৌলিক পদার্থবিজ্ঞান দ্বারা অনেকগুলোর উত্তর বের করার চেষ্টা করা হয়েছে, আর এ থেকেই বিভিন্ন তত্ত্বের সৃষ্টি হয়েছে। কিছু গুরুত্বপূর্ণ সমস্যা এবং তৎসংশ্লিষ্ট অন্যান্য বিষয় এখানে ব্যাখ্যা করা হল:
ইয়াকোবুস কাপ্টাইন তার জীবনের অন্যতম সেরা অর্জন ছিল মহাবিশ্বের একটি সামগ্রিক মডেল প্রদাণ যা প্রকাশিত হয় ১৯২২ সালে। সে সময় অন্যান্য ছায়াপথ সম্পর্কে মানুষ খুব বেশি কিছু জানতো না। কাপ্টাইন আমাদের দ্বীপ মহাবিশ্বের সকল তারার অবস্থান ও গতি পর্যালোচনার পর প্রস্তাব করেন যে, এই দ্বীপ লেন্স আকৃতির যার কেন্দ্র থেকে বাইরের দিকে যেতে থাকলে ঘনত্ব কমতে থাকে। এই মডেলের নাম কাপ্টাইনের মহাবিশ্ব মডেল। মডেলটিতে আকাশগঙ্গার আকার অনুমান করা হয় ৪০,০০০ আলোকবর্ষ সূর্য যার কেন্দ্রের বেশ কাছেই (২০০০ আলোকবর্ষ দূরে) অবস্থিত। উচ্চ অক্ষাংশের জন্য মডেলটি সঠিক হলেও ছায়াপথের প্রধান তলে ঠিক ছিল না। উল্লেখ্য এই তলে আন্তঃনাক্ষত্রিক বিশোষণের কারণে অনেক তারাই দেখা যায় না। এজন্যই তিনি ছায়াপথের মূল চাকতির মডেল তৈরি করতে পারেননি।
সবকিছুর তত্ত্ব পরিশেষে 'স্ট্রিং তত্ত্ব' নামের একটি একক ব্যাখ্যা প্রদানকারী কাঠামো প্রকাশিত হল যাকে বলা চলে মহাবিশ্বের চূড়ান্ত তত্ত্ব। স্ট্রিং তত্ত্ব বলে যে, মহাবিশ্বের শুরুতে (মহাবিস্ফোরণের পর ১০^-৪৩ সেকেন্ড পর্যন্ত) চার মৌলিক বল ছিল একটি একক মূল বল। স্ট্রিং তত্ত্ব মতে, মহাবিশ্বের সকল কণা সবচেয়ে ক্ষুদ্রতম অবস্থায় (প্ল্যাঙ্ক দৈর্ঘ্যে) কম্পনের নির্দিষ্ট ধরণে কম্পিত স্ট্রিঙের বিভিন্ন বিন্যাসের দ্বারা গঠিত। স্ট্রিং তত্ত্ব আরো বলে যে, সুনির্দিষ্ট ভরের এবং বল-চার্জের কণা তৈরি হয় কোন স্ট্রিঙের নির্দিষ্ট ধরণের কম্পনের মাধ্যমে (তাতে করে বলতে হয়,ইলেকট্রন হল এক প্রকারের স্ট্রিং যা একটি সুনির্দিষ্টভাবে কাঁপে, যেখানে আপ কোয়ার্ক হল অপর একটি স্ট্রিং যা কাঁপে অন্য সুনির্দিষ্টভাবে ইত্যাদি।)
সংবাদ মার্কিন যুক্তরাষ্ট্রে ঐতিহ্যগতভাবেই অধিকাংশ বৃহৎ শহরে সকাল এবং বিকালে সংবাদপত্র প্রকাশিত হতো। প্রচারমাধ্যমের সম্প্রসারণ এবং সংবাদের ক্ষেত্র অসম্ভবরকমভাবে বৃদ্ধি পাওয়ায় অধিকাংশ বিকালের সংবাদপত্রের প্রকাশনা বন্ধ হয়ে যায়। বাংলাদেশে কেবলমাত্র সকালেই সংবাদপত্র প্রকাশিত হয়।
কসমিক ব্যাকগ্রাউন্ড এক্সপ্লোরার এই প্রকল্পটি মহাবিশ্বের মহাবিস্ফোরণ তত্ত্বকে শক্তিশালী করে। কোবে-র দুই প্রধান অনুসন্ধানী বিজ্ঞানী জর্জ স্মুট এবং জন ম্যাথার-কে ২০০৬ সালে পদার্থবিজ্ঞানে নোবেল পুরস্কার দেওয়া হয়। নোবেল পুরস্কার কমিটির মতে "the COBE-project can also be regarded as the starting point for cosmology as a precision science"। অর্থাৎ কোবে-র মাধ্যমেই ভৌত বিশ্বতত্ত্ব একটি পর্যবেক্ষণভিত্তিক বিজ্ঞানে পরিণত হয়।
জীবনানন্দ দাশের শ্রেষ্ঠ কবিতা নাভানা প্রকাশন কর্তৃক "শ্রেষ্ঠ কবিতা"-র প্রকাশিত হয় ১৯৫৪ খৃস্টাব্দের মে মাসে (বৈশাখ ১৩৬১ বাং)। কবি বিরাম মুখোপাধ্যায় (১৯১৫ - ১৯৯৮) কবিতাগুলো নির্বাচন করেন। প্রকাশিত পাঁচটি গ্রন্থ থেকে বাহাত্তর এবং অন্যান্য অগ্রন্থিত ও অপ্রকাশিত রচনাবলী থেকে আঠারোটি কবিতা গৃহীত হয়। ১৩৬ পৃষ্ঠার গ্রন্থটির মূল্য নির্ধারণ করা হয়েছিল পাঁচ টাকা। প্রচ্ছদ শিল্পী ছিলেন শ্রী ইন্দ্র দুগা (১৯১৮ - ১৯৮৯)। প্রচ্ছদ দেখে জীবনানন্দ সন্তুষ্ট হয়েছিলেন।
ধূমকেতু ১৯১০ সালের হ্যালীর ধূমকেতু নিয়ে কবিতা লেখেন এবং ১৯২২ সালে ১২ আগস্ট "ধূমকেতু" নামের অর্ধসাপ্তাহিক পত্রিকা প্রকাশ করেন কবি কাজী নজরুল ইসলাম। তিনি ধূমকেতুকে দেখেছেন প্রচণ্ড শক্তিশালী কিন্তু খেয়ালী অনাসৃষ্টি হিসেবে। পত্রিকার ২৬ সেপ্টেম্বর, ১৯২২ সংখ্যায় নজরুলের কবিতা "আনন্দময়ীর আগমনে" প্রকাশিত হয়। এই রাজনৈতিক কবিতা প্রকাশিত হওয়ায় ৮ নভেম্বর পত্রিকার উক্ত সংখ্যাটি নিষিদ্ধ ঘোষিত হয়, কবিতার জন্য তিনি ২৩ নভেম্বর গ্রেফতার হন।
ফালগুনী রায় তাঁর জীবদ্দশায়, ১৯৭৩ সালের ১৫ই আগস্ট, তার একমাত্র কাব্যগ্রন্হ নষ্ট আত্মার টেলিভিসন মাত্র কয়েকটি কবিতা নিয়ে চটি আকারে প্রকাশিত হয়েছিল । পরবর্তীকালে গবেষক ও আগ্রহীরা আরও কিছু কবিতা ও গদ্য খুঁজে পেয়েছেন ও গ্রন্হটিতে সংযোজন করেছেন। সেকারণে তাঁর গ্রন্হটি বারংবার প্রকাশিত হয়েছে। এ পর্যন্ত তাঁর লেখা ৪২টি কবিতা ও ৬টি গদ্য পাওয়া গেছে। কবি উৎপলকুমার বসু বলেছেন যে এই গ্রন্হটি বাংলা সাহিত্যে আধুনিকতাবাদের সমাপ্তি সূচিত করে।
মহাবিস্ফোরণ তত্ত্ব ১৯৭০-এর দশকের শেষ ভাগে প্রথম চৌম্বক একমেরু ধারণাটি উত্থাপিত হয়। মহা একীভূত তত্ত্ব অনুসারে ভবিষ্যৎবাণী করা গিয়েছিল যে, মহাকাশে বেশ কিছু বিন্দু ত্রুটি রয়েছে যারা স্বাভাবিক পর্যবেক্ষণের চেয়ে অনেক বেশি ঘনত্ববিশিষ্ট চৌম্বক একমেরু হিসেবে প্রকাশিত হতে পারে। মহাজাগতিক স্ফীতিশীলতা তত্ত্ব দ্বারা এই সমস্যার একটি সমাধানে পৌঁছানো সম্ভব। স্ফীতিশীলতা তত্ত্ব পর্যবেক্ষণযোগ্য মহাবিশ্বের সকল বিন্দু ত্রুটি দূর করে তেমনিভাবে, যেমন করে তা মহাবিশ্বের গঠনকে সমতলীয় হিসেবে আখ্যায়িত করার উপযুক্ত পরিবেশ সৃষ্টি করে।
আবদুল মান্নান সৈয়দ শুধু কবিতা-কথাসাহিত্য নয়, তিনি লিখেছেন, কাব্যনাট্যপ্রহসন, একাঙ্ক, শ্রুতিনাট্য, পূর্ণাঙ্গ নাটক, অণুবাদ নাটক, ইত্যাদি। ১৯৯২ খৃস্টাব্দে বাংলা একাডেমী কর্তৃক প্রকাশিত হয় তাঁর "নাট্যগুচ্ছ"। ২০০৯-এ প্রকাশিত হয় নাট্যধর্মী সকল লেখার সঙ্কলন "নাট্যসমগ্র"। তিনি ছোটগল্পের নাট্যরূপ দিয়েছেন। তাঁর কয়েকটি কাব্য নাট্যের নাম "বিশ্বাসের তরু", "জ্যোৎস্না-রৌদ্রের চিকিৎসা", "ঈশ্বরপ্রাপ্তির ছোট্ট গাঁথা", "চাকা", "কবি ও অন্যেরা" এবং "আটতলার ওপরে"।
বিভিন্ন লেখক-সাহিত্যিকের রচনাসমগ্র সংকলন ও সম্পাদনায় মান্নান সৈয়দ অতুলনীয় ধৈর্য্য ও পরিশ্রমের স্বাক্ষর রেখে গেছেন। এ সবের মধ্যে কয়েকটি হলো: "জীবনানন্দ দাশের কবিতা", "ফররুখ আহমদের শ্রেষ্ঠ কবিতা", "ফররুখ রচনাবলী" (প্রথম খন্ড), "বাংলাদেশের কবিতা", "বাংলাদেশের ছড়া", "সমরসেনের নির্বাচিত কবিতা", "মোহিতলাল মজুমদারের নির্বাচিত কবিতা", "বুদ্ধদেব বসুর সুনির্বাচিত কবিতা" প্রভৃতি। এছাড়া তাঁর ব্যতিক্রমী কাজের মধ্যে রয়েছে কবি শাহাদাত হোসেনের ইসলামী কবিতা এবং কমরেড মোজাফফর আহমদের পত্রাবলী সম্পাদনা ও সংগ্রন্থনা।
রিচার্ড উইডমার্ক রিচার্ড উইড উইডমার্ক (ডিসেম্বর ২৬, ১৯১৪-মার্চ ২৪, ২০০৮) একজন মার্কিন চলচ্চিত্র, মঞ্চ, এবং টেলিভিশন অভিনেতা ও প্রযোজক। 
তিনি তাঁর সর্বপ্রথম অভিনীত চলচ্চিত্র “কিস অফ ডেথ” – এ টমি উডো নামে একজন খলনায়কের ভূমিকায় অভিনয়ের জন্য অস্কার মনোনয়ন পেয়েছিলেন। তিনি গোল্ডেন গ্লোব জয়ী হন সবচেয়ে উজ্জ্বল নবাগত হিসেবে। অভিনয় জীবনের শুরুর দিকে তিনি নোয়া চলচ্চিত্রে খলনায়কের ভূমিকায় বেশী অভিনয় করেন, তবে পরে তিনি নায়কের চরিত্রে অভিনয় করেন ওয়েস্টার্ন, নাট্য এবং ভয়ের চলচ্চিত্রে।
চলচ্চিত্র জগতে অবদানের জন্য হলিউড ওয়াক অফ ফেইম-এ উইডমার্কের একটি তারকা আছে।
রেমন্ড ম্যাসি রেমন্ড হ্যার্ট ম্যাসি (; ৩০ আগস্ট ১৮৯৬ - ২৯ জুলাই ১৯৮৩) ছিলেন একজন কানাডীয়-মার্কিন অভিনেতা, পরিচালক ও প্রযোজক। তিনি তার মঞ্চে প্রশিক্ষণপ্রাপ্ত কণ্ঠের জন্য পরিচিত ছিলেন। "অ্যাব লিংকন ইন ইলিনয়" (১৯৪০) চলচ্চিত্রে নাম ভূমিকায় অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অপর একটি বিখ্যাত চরিত্র হল এনবিসি টেলিভিশনের ধারাবাহিক "ডক্টর কিলডেয়ার" (১৯৬১-১৯৬৬)-এ ডক্টর গিলস্পি।
ফ্রাঞ্চট টোন স্টেনিস্লাউস পাসকেল ফ্রাঞ্চট টোন (; জন্ম: ২৭ ফেব্রুয়ারি ১৯০৫ - ১৮ সেপ্টেম্বর ১৯৬৮) ছিলেন একজন মার্কিন অভিনেতা, পরিচালক ও প্রযোজক। তিনি মঞ্চ, চলচ্চিত্র ও টেলিভিশন কাজ করেছেন। তিনি ক্লার্ক গেবল ও চার্লস লটনের সাথে "মিউটিনি অন দ্য বাউন্টি" (১৯৩৫) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "ড্যান্সিং লেডি" (১৯৩৩), "দ্য লাইভস্‌ অব আ বেঙ্গল ল্যান্সার" (১৯৩৫), "ডেঞ্জারাস" (১৯৩৫), "ফাইভ গ্রেভস টু কায়রো" (১৯৪৩), "অ্যাডভাইস অ্যান্ড কনসেন্ট" (১৯৬২), ও "ইন হার্ম্‌স ওয়ে" (১৯৬৫)। এছাড়া তিনি কয়েকটি টেলিভিশন ধারাবাহিকের কিছু পর্বে অতিথি তারকা হিসেবে অভিনয় করেছেন, তন্মধ্যে রয়েছে "দ্য টোয়ালাইট জোন" এবং "দ্য অ্যালফ্রেড হিচকক আওয়ার"।
রিচার্ড এস. কাস্তেলানো রিচার্ড সালভাতোরে কাস্তেলানো (; ৪ সেপ্টেম্বর ১৯৩৩ - ১০ ডিসেম্বর ১৯৮৮) ছিলেন একজন মার্কিন অভিনেতা। তিনি তার অস্কার মনোনীত "লাভার্স অ্যান্ড আদার স্ট্রেঞ্জার্স" (১৯৭০) এবং পরবর্তীতে "দ্য গডফাদার" (১৯৭২) চলচ্চিত্রের পিটার ক্লেমেঞ্জা চরিত্রে অভিনয়ের জন্য সর্বাধিক স্মরণীয়। তিনি পরবর্তীতে "গডফাদার"-এর টেলিভিশন স্পিন-অফ মিনি ধারাবাহিক "দ্য গডফাদার সাগা" (১৯৭৭)-এ চলচ্চিত্রে তার অভিনীত চরিত্রে অভিনয় করেন।
জিন কেলি ইউজিন করেন কেলি (; ২৩শে আগস্ট, ১৯১২ – ২রা ফেব্রুয়ারি, ১৯৯৬) একজন মার্কিন চলচ্চিত্র, মঞ্চ ও টেলিভিশন অভিনেতা, নৃত্যশিল্পী, চলচ্চিত্র পরিচালক, প্রযোজক ও নৃত্য-পরিচালক ছিলেন। তিনি তাঁর শক্তিশালী ও ক্রীড়াবিদতুল্য নাচের শৈলী, সুদর্শন রূপ এবং বিভিন্ন অমায়িক চরিত্রে অভিনয়ের জন্য বিখ্যাত ছিলেন।
শতাব্দী ওয়াদুদ শতাব্দী ওয়াদুদ হলেন একজন বাংলাদেশী নাট্য ও চলচ্চিত্র অভিনেতা। মঞ্চ নাটকের মাধ্যমে তার অভিনয় জীবনের শুরু হয়। পরে তিনি টেলিভিশন ও চলচ্চিত্রে অভিনয় করেন। তার অভিনীত প্রথম নাটক "শঙ্কিত পদযাত্রা" বাংলাদেশ টেলিভিশনে প্রচারিত হয়। তার অভিনীত প্রথম চলচ্চিত্র "ফুল কুমার"। তিনি ২০১১ সালে গেরিলা চলচ্চিত্রে অভিনয়ের জন্য ৩৬তম জাতীয় চলচ্চিত্র পুরস্কারে শ্রেষ্ঠ খলচরিত্রে অভিনেতার পুরস্কারে ভুষিত হন।
কেরামত মওলা কেরামত মওলা একজন বাংলাদেশী অভিনেতা। তিনি মঞ্চ, টেলিভিশন ও চলচ্চিত্রে অভিনয় করেন। তাঁর অভিনীত মঞ্চ নাটকের সংখ্যা ৩৬টি, টেলিভিশন নাটকের সংখ্যা ১৫০টি, পূর্ণদৈর্ঘ্য চলচ্চিত্রের সংখ্যা ১৫টি এবং স্বল্পদৈর্ঘ্য চলচ্চিত্রের সংখ্যা ৬টি। দেশের শিল্পকলায় বিশেষ অবদানের জন্য বাংলাদেশ সরকার তাকে ২০১৪ সালে একুশে পদকে ভূষিত করে। এছাড়া ২০১৬ সালে তিনি মুনীর চৌধুরী পদকে ভূষিত হন।
আক্কিনেনি নাগার্জুনা আক্কিনেনি নাগার্জুনা (জন্ম: ২৯শে আগস্ট, ১৯৫৬) হলেন একজন ভারতীয় চলচ্চিত্র অভিনেতা, প্রযোজক এবং টেলিভিশন উপস্থাপক। তিনি প্রাথমিকভাবে তেলুগু চলচ্চিত্র এবং টেলিভিশনে কাজ করেন। তিনি বলিউড এবং তামিলসহ নব্বই এর বেশি অভিনীত চলচ্চিত্র রয়েছে। তিনি দুটি জাতীয় চলচ্চিত্র পুরস্কার, নয়টি রাজ্যের নন্দী পুরস্কার এবং তিনটি ফিল্মফেয়ার অ্যাওয়ার্ডস সাউথ পেয়েছেন। তিনি জীবনী এবং ঐতিহাসিক চলচ্চিত্রে অভিনয়ের জন্যে সমালোচনামূলক সংবর্ধনা পেয়েছে।
সোনার কাজল এ চলচ্চিত্রের জন্য জহির রায়হান অভিনেতা আমিন কে নিতে চেয়েছিলেন। কিন্তু প্রযোজক মাসুদ চৌধুরীর অনুরোধে খলিল কে নিতে বাধ্য হন। তার সহযোগিতায় সোনার কাজল চলচ্চিত্রের মাধ্যমে খলিলের চলচ্চিত্রে অভিষেক ঘটে। খলিল আর আগে বেশ কয়েকটি নাটক ও মঞ্চে অভিনয় করেন। তার বিপরীতে অভিনয় করেন সুমিতা দেবী ও সুলতানা জামান। এটি সুমিতা দেবীর অভিনীত ষষ্ঠ ছবি ও সুলতানা জামানের অভিনীত চতুর্থ চলচ্চিত্র।
আনিসুর রহমান মিলন আনিসুর রহমান মিলন (জন্ম ৩ জুন ১৯৭৪), মিলন নামে সুপরিচিত, একজন বাংলাদেশী অভিনেতা। তার অভিনয় জীবন শুরু হয় মঞ্চে অভিনয়ের মধ্য দিয়ে। পরে তিনি টেলিভিশন ও চলচ্চিত্রে অভিনয় করেন। তিনি সালাউদ্দিন লাভলু পরিচালিত "রঙের মানুষ" ধারাবাহিকে অভিনয় করে প্রথম পরিচিতি লাভ করেন। এই নাটকের জন্য তিনি ইউরো সিজেএফবি পারফরম্যান্স পুরস্কার লাভ করেন। ২০০৫ সালে তার চলচ্চিত্রে অভিষেক হয় সুচন্দা পরিচালিত "হাজার বছর ধরে" চলচ্চিত্রে করিম শেখ নামে একটি ছোট চরিত্রে অভিনয়ের মধ্যে দিয়ে। ২০০৬ সালে তিনি "মধুময়রা" টেলিভিশন নাটকে অভিনয় করেন। নাটকটি তাকে সেরা টিভি অভিনেতা বিভাগে মেরিল-প্রথম আলো পুরস্কার এনে দেয়। ২০০৮ সালে তিনি তারকা সমৃদ্ধ চলচ্চিত্র "দ্য লাস্ট ঠাকুর" চলচ্চিত্রে অভিনয় করেন। ২০১০-এর দশকে তার অভিনীত অন্যান্য উল্লেখযোগ্য চলচ্চিত্রগুলো হল "দেহরক্ষী" (২০১৩), "পোড়ামন" (২০১৩), "লালচর" (২০১৫), এবং "রাজনীতি" (২০১৭)।
কেভিন স্পেসি কেভিন স্পেসি ফাউলার (জন্ম ২৫ জুলাই, ১৯৫৯) হলেন একজন মার্কিন অভিনেতা, পরিচালক, প্রযোজক, চিত্রনাট্যকার, গায়ক। তিনি মঞ্চ অভিনেতা হিসেবে তার অভিনয় জীবন শুরু করেন। ১৯৮০-এর দশকে তিনি চলচ্চিত্র ও টেলিভিশনে পার্শ্ব চরিত্রে অভিনয় শুরু করেন। ১৯৯০-এর দশকে তিনি জনপ্রিয়তা ও সমালোচকদের প্রশংসা অর্জন করেন অপরাধ-নাট্যধর্মী "দ্য ইউজুয়াল সাসপেক্ট্‌স" (১৯৯৫) চলচ্চিত্রে অভিনয়ের মধ্য দিয়ে। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। পরে ১৯৯৯ সালে মধ্য-বয়সী সংকটপূর্ণ নাট্য চলচ্চিত্র "অ্যামেরিকান বিউটি"-এ অভিনয় করে তিনি শ্রেষ্ঠ অভিনেতার জন্য একাডেমি পুরস্কার লাভ করেন।
রিচার্ড উইডমার্ক ১৯৭০-এর প্রথমদিকে তিনি যুক্তরাষ্ট্রের রাষ্ট্রপতি পল রুডবুশ-এর চরিত্রে “ভ্যানিশড” নামে একটি টেলিভিশন ছায়াছবিতে অভিনয়ের জন্য এমি পুরস্কারের জন্য মনোনীত হন। এছারা তিনি আরো কয়েকটি টেলিভিশন চলচ্চিত্রে অভিনয় করেন।
রিচার্ড বেঞ্জামিন নিউ ইয়র্ক সিটিতে জন্ম নেওয়া বেঞ্জামিন নর্থওয়েস্টার্ন বিশ্ববিদ্যালয়ে পড়াশুনা করেন এবং সেখানে পড়াকালীন তিনি বিভিন্ন মঞ্চনাটকে কাজ করেন। তার অভিনীত প্রথম টেলিভিশন ধারাবাহিক হল "হি অ্যান্ড শি" (১৯৬৭-৬৮)। তার অভিনীত উল্লেখযোগ্য চলচ্চিত্রগুলো হল "গুডবাই, কলম্বাস" (১৯৬৯), "ক্যাচ-টোয়েন্টি টু" (১৯৭০), "ওয়েস্টওয়ার্ল্ড" (১৯৭৩) ও "দ্য সানশাইন বয়েজ" (১৯৭৫)। শেষোক্ত চলচ্চিত্রের জন্য তিনি শ্রেষ্ঠ চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
কাজী খালেক কাজী খালেক (১৯১৫ - ১২ সেপ্টেম্বর ১৯৭০) একজন বাংলাদেশী চলচ্চিত্র অভিনেতা ছিলেন। বেতার, টেলিভিশন, মঞ্চ নাটকের একজন শক্তিমান অভিনেতা এবং নির্দেশক ছিলেন তিনি। ঢাকার চলচ্চিত্র শিল্প গড়ে তোলার ক্ষেত্রে তার অসামান্য অবদান রয়েছে। ১৯৫৮ সালে ফতেহ লোহানী পরিচালিত "আসিয়া" চলচ্চিত্রে অভিনয়ের মাধ্যমে তিনি ঢাকাই চলচ্চিত্রে পদার্পন করেন। এর আগে তিনি কলকাতার চলচ্চিত্রে স্বপন কুমার নাম নিয়ে কিছুকাল অভিনয় করেন। ঢাকায় তার মুক্তিপ্রাপ্ত প্রথম চলচ্চিত্র এজে কারদার পরিচালিত ""জাগো হুয়া সাভেরা""। অভিনয় জীবনে তিনি মোট ২৮ টি চলচ্চিত্রে অভিনয় করেন। তার অভিনীত উল্লেখযোগ্য চলচ্চিত্রের মধ্যে রয়েছে "তোমার আমার", "সূর্যস্নান", "সোনার কাজল", "ধারাপাত", "নদী ও নারী", "ভাওয়াল সন্ন্যাসী", "চাওয়া পাওয়া", "নয়নতারা", "নতুন দিগন্ত", "এতটুকু আশা", "বাল্যবন্ধু", "অবাঞ্চিত" ও "যে আগুনে পুড়ি"।
রিচার্ড উইডমার্ক প্রযোজক হিসেবে তাঁর তৃতীয় চলচ্চিত্রটি ছিল ১৯৬৫ সালের যুদ্ধভিত্তিক ছায়াছবি “দ্য বেডফোর্ড ইন্সিডেন্ট”।
ইয়ান গ্লেন ইয়ান গ্লেন (ইংরেজি: Iain Glen; জন্ম: ২৪শে জুন ১৯৬১) হলেন একজন স্কটিশ চলচ্চিত্র, টেলিভিশন ও মঞ্চ অভিনেতা। তিনি "রেসিডেন্ট ইভল" চলচ্চিত্র ধারাবাহিকে ড. আলেকজান্ডার আইজ্যাকস / টাইর‍্যান্ট এবং "গেম অব থ্রোনস" টেলিভিশন ধারাবাহিকে স্যার জোরাহ মোরমন্ট চরিত্রে অভিনয়ের জন্য সুপরিচিত। ১৯৯০ সালে "সাইলেন্ট স্ক্রিম" চলচ্চিত্রে অভিনয়ের জন্য তিনি বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেতা বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য কাজ হল "মাউন্টেনস্‌ অব দ্য মুন" (১৯৯০), "কিংডম অব হেভেন" (২০০৫), "ডাউনটাউন অ্যাবি" (২০১১), "জ্যাক টেলর" (২০১০-১৬) ও "ক্লিভারম্যান" (২০১৬-বর্তমান)।
রবার্ট ডাউনি জুনিয়র অভিনীত চলচ্চিত্রের তালিকা রবার্ট ডাউনি জুনিয়র মার্কিন চলচ্চিত্র অভিনেতা এবং চলচ্চিত্র প্রযোজক। তিনি অনেক চলচ্চিত্র ও টেলিভিশনে শিশুশিল্পী হিসেবে অভিনয় জীবন শুরু করেন। ডাউনি জুনিয়র হলিউডে তার বিশ্বব্যাপী অত্যন্ত জনপ্রিয় "আয়রন ম্যান" চলচ্চিত্রের টনি স্টার্ক চরিত্রে অভিনয় করে বেশ খ্যাতি অর্জন করেন, যা তাকে পৌঁছে দিয়েছে সাফল্যের শীর্ষে। ১৯৮০-এর দশকে, তিনি "ব্র্যাট প্যাক" এর একজন সদস্য হিসেবে বিবেচিত হয়েছিলেন। ১৯৭০ সালে পিতা রবার্ট ডাউনি সিনিয়র কৃতক পরিচালনা "পাউন্ড" চলচ্চিত্রে মাত্র পাঁচ বছর বয়সের একটি শিশু চরিত্রে অভিনয়ের মধ্য দিয়ে চলচ্চিত্র জগতে ডাউনির আবির্ভাব হয়। তবে তরুণ বয়সেই চলচ্চিত্রের সাথে ডাউনির সম্পৃক্ততা ঘটে দু:খ কল্পবিজ্ঞান কমেডিধর্মী "উইয়ার্ড সায়েন্স" (১৯৮৫) এবং "লেস দ্যান জিরো" (১৯৮৭) নাট্য চলচ্চিত্রে। তিনি ১৯৯২ সালে পেশাদার চলচ্চিত্র অভিনেতা হিসেবে "চ্যাপলিন" চলচ্চত্রের মাধ্যমে অভিনয় শুরু করেন। তিনি এই চলচ্চিত্রে চার্লি চ্যাপলিন এর ভুমিকায় অসাধারন অভিনয় করে শ্রেষ্ঠ অভিনেতার ৬৫তম একাডেমি পুরস্কার (অস্কার) মনোনীত হন এবং তাঁর অগ্রণী ভূমিকার জন্য শ্রেষ্ঠ অভিনেতার বাফটা পুরস্কার লাভ করেন।
অ্যান্থনি কোয়েল স্যার জন অ্যান্থনি কোয়েল, সিবিই (; ৭ সেপ্টেম্বর ১৯১৩ - ২০ অক্টোবর ১৯৮৯) ছিলেন একজন ইংরেজ অভিনেতা ও মঞ্চ নির্দেশক। তিনি মঞ্চ, টেলিভিশন ও ত্রিশের অধিক চলচ্চিত্রে অভিনয় করেছেন। "আইস কোল্ড ইন অ্যালেক্স" (১৯৫৮) চলচ্চিত্রে অভিনয় করে তিনি শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন। এছাড়া তিনি "অ্যান অব দ্য থাউজেন্ড ডেজ" (১৯৬৯) চলচ্চিত্রে টমাস উলসি চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "দ্য রং ম্যান" (১৯৫৭), "দ্য গানস অব নাভারোন" (১৯৬১) ও "লরেন্স অব অ্যারাবিয়া" (১৯৬৩)।
আরমান পারভেজ মুরাদ আরমান পারভেজ মুরাদ হলেন একজন বাংলাদেশি মঞ্চ ও টেলিভিশনের অভিনেতা। তিনি চলচ্চিত্রেও অভিনয় করেছেন। তার অভিনীত প্রথম চলচ্চিত্র "ব্যাচেলর" (২০০৪)। তার অভিনীত অন্যান্য চলচ্চিত্রসমূহ হল "ঘানি" (২০০৬), "খেলাঘর" (২০০৬), "প্রিয়তমেষু" (২০০৯), "রাবেয়া" (২০০৯), "আমার বন্ধু রাশেদ" (২০১১)। "ঘানি" চলচ্চিত্রে অভিনয়ের জন্য তিনি ২০০৮ সালে প্রদত্ত জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার লাভ করেন।
ব্রডরিক ক্রফোর্ড উইলিয়াম ব্রডরিক ক্রফোর্ড (৯ ডিসেম্বর ১৯১১ - ২৬ এপ্রিল ১৯৮৬) ছিলেন একজন মার্কিন অভিনেতা। তিনি মঞ্চ, চলচ্চিত্র, বেতার ও টেলিভিশন - এই চার মাধ্যমেই কাজ করেন। তাকে প্রায়ই কঠোর চরিত্রে দেখা যেত। তিনি "অল দ্য কিংস মেন" চলচ্চিত্রে উইলি স্টার্ক এবং "হাইওয়ে পেট্রল" (১৯৫৫-১৯৫৯) টেলিভিশন ধারাবাহিকে ড্যান ম্যাথিউস চরিত্রে তার কাজের জন্য সর্বাধিক পরিচিত। "অল দ্য কিংস মেন" চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার এবং শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
পর্দা ও মঞ্চে মেরিল স্ট্রিপ মেরিল স্ট্রিপ হলেন একজন মার্কিন অভিনেত্রী। তিনি চলচ্চিত্র, টেলিভিশন ও মঞ্চে অভিনয় করেছেন। পর্দা ও মঞ্চে তার অভিনীত কাজের পূর্ণ তালিকা নিচে দেওয়া হল:
জর্জ সি. স্কট জর্জ ক্যাম্পবেল স্কট (; ১৮ অক্টোবর ১৯২৭ - ২২ সেপ্টেম্বর ১৯৯৯) হলেন একজন মার্কিন অভিনেতা, পরিচালক ও প্রযোজক। তিনি মঞ্চে তার কাজের জন্য সর্বাধিক পরিচিত। তার অভিনীত উল্লেখযোগ্য চলচ্চিত্র ভূমিকা হল স্ট্যানলি কুবরিকের "ডক্টর স্ট্রেঞ্জলাভ অর: হাউ আই লার্ন্ডস টু স্টপ ওরিং অ্যান্ড লাভ দ্য বম্ব" (১৯৬৪)-এ জেনারেল বাক টারগিডসন, ফ্রাংকলিন স্ক্যাফনারের "প্যাটন" (১৯৭০)-এ জেনারেল জর্জ এস. প্যাটন এবং ক্লাইভ ডোনারের "আ ক্রিসমাস ক্যারল" (১৯৮৪)-এ এবেনেজার স্ক্রুজ।
ডায়ান ল্যাড ডায়ান ল্যাড (ইংরেজি: Diane Ladd; জন্ম: ২৯শে নভেম্বর ১৯৩৫) হলেন একজন মার্কিন অভিনেত্রী, চলচ্চিত্র পরিচালক, প্রযোজক ও লেখিকা। তিনি ১২০-এর অধিক চলচ্চিত্র ও টেলিভিশন নাটকে অভিনয় করেছেন। ১৯৭৪ সালে "অ্যালিস ডাজন্ট লিভ হিয়ার অ্যানিমোর" চলচ্চিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৮০-৮১ সালে প্রচারিত "অ্যালিস" টেলিভিশন ধারাবাহিকে অভিনয় করে সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি "ওয়াইল্ড অ্যাট হার্ট" (১৯৯০) ও "র‍্যাম্বলিং" (১৯৯১) চলচ্চিত্রে অভিনয়ের জন্য আরও দুটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "চায়নাটাউন" (১৯৭৪), "ঘোস্টস অব মিসিসিপি" (১৯৯৬), "প্রাইমারি কালারস" (১৯৯৮), "টুয়েন্টি এইট ডেজ" (২০০০), ও "আমেরিকান কাউস্লিপ" (২০০৮)। ডায়ানের প্রথম স্বামী ব্রুস ডার্ন ও তার কন্যা লরা ডার্ন একজন অভিনেত্রী।
লিওনার্দো ডিক্যাপ্রিও অভিনীত চলচ্চিত্রের তালিকা লিওনার্দো ডিক্যাপ্রিও একজন মার্কিন চলচ্চিত্র অভিনেতা এবং চলচ্চিত্র প্রযোজক। তিনি টেলিভিশনে একজন শিশুশিল্পী হিসেবে অভিনয় জীবন শুরু করেন। তিনি "দ্য নিউ ল্যাসি", (১৯৮৯), "সান্তা বারবারা" (১৯৯০), "প্যারেন্টহুড" (১৯৯০), "গ্রোয়িং পেইনস" (১৯৯১) টেলিভিশন সিরিজে অভিনয় করেন। ১৯৯১ সালে ক্রিটারস ৩ দিয়ে তার চলচ্চিত্রে অভিষেক হয়। দুই বছর পর তিনি রবার্ট ডি নিরোর সাথে "দিস বয়'স লাইফ" চলচ্চিত্রে অভিনয় করেন। পরের বছর "হোয়াট’স ইটিং গিলবার্ট গ্রেপ" চলচ্চিত্রে পার্শ্বচরিত্রে অভিনয় করেন এবং মাত্র ১৯ বছর বয়সে শ্রেষ্ঠ পার্শ্ব অভিনেতার জন্য একাডেমি পুরস্কার-এর মনোনয়ন লাভ করেন। ডিক্যাপ্রিও ১৯৯৫ সালে "দ্য বাস্কেটবল ডায়েরিজে" মার্কিন লেখক জিম ক্যারলের ভূমিকায় এবং "টোটাল ইক্লিপসে" ফরাসি কবি আর্থার রিমবাউর ভূমিকায় অভিনয় করেন। পরের বছর তিনি "রোমিও + জুলিয়েট" ছবিতে রোমিও চরিত্রে অভিনয় করেন। ১৯৯৭ সালে তিনি জেমস ক্যামেরন পরিচালিত "টাইটানিকে" কেট উইন্সলেটের বিপরীতে অভিনয় করেন। চলচ্চিত্রটি ২০০৯ সালে জেমস ক্যামেরনের "অ্যাভাটারের" পূর্ব পর্যন্ত বিশ্বব্যাপী বক্স অফিসে সর্বোচ্চ আয়ের চলচ্চিত্র ছিল। এই চলচ্চিত্রে অভিনয়ের জন্য তিনি শ্রেষ্ঠ অভিনেতার জন্য এমটিভি মুভি পুরস্কার লাভ করেন এবং প্রথমবারের মত শ্রেষ্ঠ অভিনেতার জন্য গোল্ডেন গ্লোব পুরস্কার - মোশন পিকচার ড্রামা বিভাগে মনোনয়ন লাভ করেন।
রিচার্ড হ্যারিস রিচার্ড সেন্ট জন হ্যারিস (১ অক্টোবর ১৯৩০ - ২৫ অক্টোবর ২০০২) একজন আইরিশ অভিনেতা এবং গায়ক ছিলেন। তিনি মঞ্চে এবং অনেকগুলি চলচ্চিত্রে, এই স্পোর্টিং লাইফের ফ্রাঙ্ক ম্যচিন হিসেবে উপস্থিত হয়েছিলেন, যার জন্য তিনি ১৯৬৭ সালের চলচ্চিত্রের ক্যামেলোটে সেরা অভিনেতা, কিং আর্থারের জন্য একাডেমি পুরস্কার এবং পরবর্তীতে ১৯৮১ সালে শো এর পুনরুজ্জীবনে মনোনীত হন। ক্লিন্ট ইস্টউডের পশ্চিমা চলচ্চিত্র "আনফরগিভেন" (১৯৯২)-এ বন্দুকধারী যোদ্ধা, রিডলি স্কটের "গ্ল্যাডিয়েটর" (২০০০)-এ সম্রাট মার্কাস অরেলিয়াস এবং দুটি হ্যারি পটার চলচ্চিত্র: দ্য ফিলোসফার্স স্টোন (২০০১) এবং চেম্বার অফ সিক্রেটস (২০০২)-এ অ্যালবাস ডাম্বলডোর চরিত্রে অভিনয় করেছিলেন। হ্যারিস অস্ট্রেলিয়া ও কানাডায় প্রথম জনপ্রিয়তা পেয়েছিলেন এবং যুক্তরাজ্যে এবং মার্কিন যুক্তরাষ্ট্রের শীর্ষ দশটি জনপ্রিয় গানের মধ্যে "জিমি ওয়েববের" গানটি ছিল "ম্যাক আর্থার পার্ক" চলচ্চিত্রের ১৯৬৮ সালের রেকর্ডিংয়ে।
আল পাচিনো আলফ্রেদো জেমস "আল" পাচিনো (জন্ম: এপ্রিল ২৫, ১৯৪০) হলেন একাডেমী পুরস্কার বিজয়ী একজন কিংবদন্তিতূল্য মার্কিন মঞ্চ ও চলচ্চিত্র অভিনেতা। তাঁকে চলচ্চিত্র ইতিহাসের সর্বকালের শ্রেষ্ঠ হাতেগোনা কয়েকজন অভিনেতার একজন হিসাবে বিবেচনা করা হয়। চলচ্চিত্রে ব্যাপক উপস্থিতি এবং অভিনীত চরিত্রগুলির বৈচিত্রময়তার দিক দিয়ে বিচার করলে তাঁর জুড়ি হতে পারেন কেবল মার্লোন ব্রান্ডো এবং রবার্ট ডি নিরোর মতো মহান অভিনেতাগণ। গডফাদার এবং ডগ ডেই আফটারনুন এর মতো অমর চলচ্চিত্রে করা অতুলনীয় অভিনয় অভিনেতা হিসাবে পাচিনো'কে নিয়ে গেছে অনতিক্রম্য উচ্চতায়।
রিচার্ড অ্যাটনবারা রিচার্ড স্যামুয়েল অ্যাটনবারা, ব্যারন অ্যাটনবারা সিবিই (জন্ম: ২৯শে আগস্ট, ১৯২৩ - ২৪ আগস্ট, ২০১৪) একজন ইংরেজ চলচ্চিত্র অভিনেতা, পরিচালক, প্রযোজক এবং উদ্যোক্তা। তিনি "গান্ধী" চলচ্চিত্রের জন্য শ্রেষ্ঠ চলচ্চিত্র প্রযোজক ও শ্রেষ্ঠ পরিচালক বিভাগে দুটি একাডেমি পুরস্কার জিতেছেন, এবং বাফটা এবং গোল্ডেন গ্লোব পুরস্কার লাভ করেছেন। তিনি প্রকৃতিবাদী চলচ্চিত্র নির্মাতা ডেভিড অ্যাটনবারার ভাই।
রিচার্ড উইডমার্ক অতঃপর তিনি আরো কয়েকটি ওয়েস্টার্ন চলচ্চিত্রে অভিনয় করেনঃ আল্ভারেয কেলি (১৯৬৬), দ্য ওয়ে ওয়েস্ট (১৯৬৭), এবং ডেথ অফ এ গানফাইটার (১৯৬৯)। ১৯৬৮ সালর “ম্যাডিগান” ছায়াছবিতে তিনি একজন পুলিশ ডিটেক্টিভের ভূমিকায় অভিনয় করেন। পরে এটিকে একই নামে টেলিভিশন ধারাবাহিকে রূপান্তরিত করা হয়।
নেভিল ব্র্যান্ড লরেন্স নেভিল ব্র্যান্ড (; জন্ম: ১৩ আগস্ট ১৯২০ - ১৬ এপ্রিল ১৯৯২) ছিলেন একজন মার্কিন টেলিভিশন ও চলচ্চিত্র অভিনেতা। তিনি দ্বিতীয় বিশ্বযুদ্ধের একজন সম্মানিত মার্কিন কমব্যাট সৈনিক ছিলেন। তিনি চল্লিশের অধিক চলচ্চিত্রে অভিনয় করেন এবং "রায়ট ইন সেল ব্লক ইলেভেন" (১৯৫৪) চলচ্চিত্রে অভিনয় করে শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন। এছাড়া তার অভিনীত উল্লেখযোগ্য চলচ্চিত্রসমূহ হল "স্ট্যালাগ সেভেনটিন" (১৯৫৩) ও "দ্য বার্ডম্যান অব অ্যালকাট্রেজ" (১৯৬২)।
শাহরুখ খান অভিনীত চলচ্চিত্রের তালিকা শাহরুখ খান একজন ভারতীয় অভিনেতা, প্রযোজক, নেপথ্য গায়ক, অ্যাকশন পরিচালক, এবং টেলিভিশন ব্যক্তিত্ব। খান ১৯৮৮ সালে দূরদর্শন টেলিভিশনের "ফৌজি" ধারাবাহিকে একজন সৈনিকের চরিত্রে অভিনয়ের মাধ্যমে তাঁর অভিনয় জীবন শুরু করেন। এই চরিত্রে অভিনয়ের পরপর তিনি সার্বজনীনকৃত স্বীকৃতি অর্জন করেন এবং আজিজ মির্জার "সার্কাস" (১৯৮৯–৯০) টেলিভিশন ধারাবাহিকে এবং মনি কাউলের "ইডিয়ট" (১৯৯১) স্বল্প ধারাবাহিকে অভিনয়ের সুযোগ পান। এরপর থেকে চলচ্চিত্রে অভিনয়ের জন্যে তাঁর আমন্ত্রণ আসতে থাকে এবং ১৯৯২ সালে তাঁর প্রথম চলচ্চিত্র "দিওয়ানা" মুক্তি পায়, যেখানে তিনি সহঅভিনেতা হিসেবে ঋষি কাপুর এবং দিব্যা ভারতীর সাথে অভিনয় করেছেন। পরবর্তীকালে ১৯৯৩ সালে "ডর" এবং "বাজীগর" চলচ্চিত্রের ব্যাপক সফলতার কারণে বলিউডে একজন প্রতিদ্বন্দ্বী হিসেবে তাঁর কর্মজীবন প্রতিষ্ঠিত হয়।
জিম ক্যারি জেমস ইউজিন “জিম” ক্যারি (; জন্ম জানুয়ারি ১৭, ১৯৬২), কানাডীয় বংশোদ্ভুত একজন মার্কিন অভিনেতা, কৌতুকাভিনেতা, চিত্রনাট্যকার ও প্রযোজক। ক্যারি ১৯৯০ সালে মার্কিন যুক্তরাষ্ট্রে তার স্কেচ হাস্যরসাত্মক টেলিভিশন ধারাবাহিক "ইন লিভিং কালার" দিয়ে পরিচিতি অর্জন করেন। তার প্রথমদিকের অভিনীত উল্লেখযোগ্য ছবির মধ্যে রয়েছে দি মাস্ক (১৯৯৪), "" (১৯৯৪), "ডাম্ব অ্যান্ড ডাম্বার" (১৯৯৪), "লায়ার লায়ার" (১৯৯৭) প্রভৃতি। তিনি "দ্য ট্রুম্যান শো" (১৯৯৮) ও "ম্যান অন দ্য মুন" চলচ্চিত্র দিয়ে সমালোচকদের প্রশংসা অর্জন করেন এবং দুটি গোল্ডেন গ্লোব পুরস্কার লাভ করেন।
অ্যাগনেস মুরহেড অ্যাগনেস রবার্টসন মুরহেড (; জন্ম: ৬ ডিসেম্বর ১৯০০ - ৩০ এপ্রিল ১৯৭৪) ছিলেন একজন মার্কিন অভিনেত্রী। তিনি বেতার, মঞ্চ, চলচ্চিত্র ও টেলিভিশনে ছয় দশক অভিনয় করেছিলেন। তিনি টেলিভিশন ধারাবাহিক "বিউইচড"-এ এন্ডোরা চরিত্রে অভিনয়ের জন্য সর্বাধিক পরিচিত। তার অভিনীত উল্লেখযোগ্য চলচ্চিত্রগুলো হল "সিটিজেন কেইন", "দ্য ম্যাগনিফিসেন্ট অ্যাম্বারসন্স", "অল দ্যাট হেভেন অ্যালাউস", "শো বোট", এবং "হাশ... হাশ, সুইট শার্লট"।
ফজলুর রহমান বাবু ফজলুর রহমান বাবু (জন্ম জুলাই ১৪, ১৯৬০) হলেন একজন বাংলাদেশী অভিনেতা এবং সঙ্গীতশিল্পী। তিনি সংক্ষেপে বাবু নামে অধিক পরিচিত। তিনি শতাধিক বাংলাদেশি টেলিভিশন নাটক, তার সাথে পূর্ণদৈর্ঘ্য চলচ্চিত্র এবং বহু টেলিভিশন বিজ্ঞাপনে কাজ করেছেন। তিনি ২০০৪ সালে নাট্যধর্মী "শঙ্খনাদ" এবং ২০১৬ সালে "মেয়েটি এখন কোথায় যাবে" চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার লাভ করেন। তার অভিনীত অন্যান্য উল্লেখযোগ্য চলচ্চিত্র সমূহ হল "দারুচিনি দ্বীপ" (২০০৭), মনপুরা" (২০০৯), "অজ্ঞাতনামা" (২০১৬), এবং "হালদা" (২০১৭)।
হাইম তোপোল হাইম তোপোল (, জন্ম: ৯ সেপ্টেম্বর ১৯৩৫), শুধু তোপোল নামেও পরিচিত, হলেন একজন ইসরায়েলি অভিনেতা, গায়ক, কৌতুকাভিনেতা, কণ্ঠশিল্পী, চলচ্চিত্র প্রযোজক, লেখক ও চিত্রশিল্পী। তিনি "ফিডলার অন দ্য রুফ" মঞ্চনাটক ও "একই নামের" চলচ্চিত্রে টেভি চরিত্রে অভিনয়ের জন্য সর্বাধিক পরিচিত। মঞ্চে তিনি ৩,৫০০ বারের বেশি এই চরিত্রে অভিনয় করেছেন এবং ১৯৬০-এর দশকের শেষ থেকে ২০০৯ সাল পর্যন্ত এর পুনরুজ্জীবিতকরণে কাজ করেন। চলচ্চিত্রে এই চরিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতার জন্য গোল্ডেন গ্লোব পুরস্কার অর্জন করেন ও শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন, এবং ১৯৯১ সালে মঞ্চে পুনরুজ্জীবিতকরণে অভিনয় করে সঙ্গীতনাট্যে শ্রেষ্ঠ মুখ্য অভিনেতা বিভাগে টনি পুরস্কারের মনোনয়ন লাভ করেন।
টিমোথি হাটন টিমোথি টার্কিন হাটন (; জন্ম: ১৬ আগস্ট ১৯৬০) হলেন একজন মার্কিন অভিনেতা ও পরিচালক। তিনি একাডেমি পুরস্কারের শ্রেষ্ঠ পার্শ্ব অভিনেতা বিভাগের সর্বকনিষ্ঠ পুরস্কার গ্রহীতা। তিনি ২০ বছর বয়সে "অর্ডিনারি পিপল" (১৯৮০) চলচ্চিত্রে কনরাড জ্যারেট চরিত্রে অভিনয় করে এই পুরস্কার অর্জন করেন। এরপর থেকে তিনি নিয়মিত চলচ্চিত্র ও টেলিভিশনে অভিনয় করছেন। তার অভিনীত উল্লেখযোগ্য চলচ্চিত্র হল নাট্যধর্মী "ট্যাপস" (১৯৮১), গোয়েন্দা চলচ্চিত্র "দ্য ফ্যালকন অ্যান্ড দ্য স্নোম্যান" (১৯৮৫) এবং ভীতিপ্রদ "দ্য ডার্ক হাফ" (১৯৯৩)।
জেমস গার্নার জেমস গার্নার (; জন্ম: জেমস স্কট বামগার্নার, ৭ এপ্রিল ১৯২৮ - ১৯ জুলাই ২০১৪) ছিলেন একজন মার্কিন অভিনেতা, প্রযোজক ও কণ্ঠশিল্পী। পাঁচ দশকের অধিক সময় তিনি বিভিন্ন টেলিভিশন ধারাবাহিক ও পঞ্চাশের অধিক চলচ্চিত্রে অভিনয় করেছেন। টেলিভিশন ও চলচ্চিত্রে কাজের জন্য তিনি একটি একাডেমি পুরস্কারের মনোনয়ন এবং একটি এমি পুরস্কার ও তিনটি গোল্ডেন গ্লোব পুরস্কার অর্জন করেন।
জেমস ব্রোলিন জেমস ব্রোলিন (; জন্ম: ক্রেগ কেনেথ ব্রুডারলিন, ১৮ জুলাই ১৯৪০) হলেন একজন মার্কিন অভিনেতা, প্রযোজক ও পরিচালক। তিনি টেলিভিশনে সিটকম ও সোপ অপেরা এবং চলচ্চিত্রে অভিনয়ের জন্য সর্বাধিক পরিচিত। ব্রোলিন টেলিভিশনে তার কাজের স্বীকৃতি হিসেবে দুটি এমি পুরস্কার ও দুটি গোল্ডেন গ্লোব পুরস্কার অর্জন করেছেন। ২০১৬ সালে হলিউড ওয়াক অব ফেমে তার নামে তারকা খচিত হয়।
রিচার্ড জেনকিন্স জেনকিন্সের কর্মজীবন শুরু হয় ট্রিনিটি রিপার্টরি কোম্পানিতে মঞ্চে কাজ দিয়ে এবং তার চলচ্চিত্রে অভিষেক হয় ১৯৭৪ সালে। তিনি ১৯৮০-এর দশক থেকে চলচ্চিত্র ও টেলিভিশনে কাজ করতে থাকেন, বেশিরভাগই পার্শ্ব চরিত্রে। তার প্রথম প্রধান চরিত্রে কাজ ছিল ২০০০-এর দশকে এইচবিওর নাট্যধর্মী ধারাবাহিক "সিক্স ফিট আন্ডার" (২০০১-২০০৫)। এছাড়া তিনি এই দশকে "দ্য ভিজিটর" (২০০৭), "বার্ন আফটার রিডিং" (২০০৮), "স্টেপ ব্রাদার্স" (২০০৮), "লেট মি ইন" (২০১০) এবং "জ্যাক রিচার" (২০১২)। "দ্য ভিজিটর" চলচ্চিত্রে তার ভূমিকার জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
চেস্টার মরিস জন চেস্টার ব্রুকস মরিস (, ১৬ ফেব্রুয়ারি ১৯০১ - ১১ সেপ্টেম্বর ১৯৭০) ছিলেন একজন মার্কিন অভিনেতা। তিনি মঞ্চ, চলচ্চিত্র, টেলিভিশন ও বেতারে কাজ করেছেন। তিনি তার কর্মজীবনের শুরুর দিকে কয়েকটি চলচ্চিত্রে কাজ করে স্মরণীয় হয়ে আছেন। তিনি তার প্রথম সবাক চলচ্চিত্র "অ্যালিবাই" (১৯২৯) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি ১৯৪০-এর দশকে "বোস্টন ব্ল্যাকি" চলচ্চিত্র ধারাবাহিকের ২৬টি চলচ্চিত্রে বোস্টন ব্ল্যাকি চরিত্রে অভিনয়ের জন্য সর্বাধিক পরিচিতি অর্জন করেন। তিনি ১৯৪৯ সালে চলচ্চিত্র অভিনয় থেকে অবসর নেন।
ভেরা ফারমিগা ভেরা অ্যান ফারমিগা (; জন্ম: ৬ আগস্ট ১৯৭৩) হলেন একজন মার্কিন অভিনেত্রী, চলচ্চিত্র পরিচালক, ও প্রযোজক। তিনি ব্রডওয়ে মঞ্চে "টকিং সাইডস" (১৯৯৬) নাটকে অভিনয়ের মাধ্যমে তার অভিনয় জীবন শুরু করেন। তার টেলিভিশন নাটকে অভিষেক হয় ফক্স চ্যানেলের অলীক কল্পকাহিনীমূলক "রোর" (১৯৯৭) দিয়ে এবং চলচ্চিত্রে অভিষেক হয় নাট্য-থ্রিলারধর্মী "রিটার্ন টু প্যারাডাইজ" (১৯৯৮) দিয়ে।
অনিতা মজুমদার তিনি চলচ্চিত্র, টেলিভিশন ও মঞ্চে অভিনয় করেছেন। 
অনিতা মজুমদার অভিনীত চলচ্চিত্র ও টেলিভিশন অনুষ্ঠানগুলি হল:
রিচার্ড ড্রাইফাস রিচার্ড স্টিভেন ড্রাইফাস (; জন্ম: ২৯ অক্টোবর ১৯৪৭) হলেন একজন মার্কিন অভিনেতা। তিনি ১৯৭০-এর দশক থেকে ১৯৯০-এর দশকে জনপ্রিয়তা অর্জন করেন। তিনি "দ্য গুডবাই গার্ল" (১৯৭৮) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন এবং "মিস্টার হল্যান্ড্‌স ওপাস" (১৯৯৫) চলচ্চিত্রে অভিনয় করে অপর একটি একাডেমি পুরস্কারের মনোনয়ন লাভ করেন। এছাড়া তিনি চলচ্চিত্রে কাজের জন্য একটি গোল্ডেন গ্লোব পুরস্কার ও একটি বাফটা পুরস্কার এবং টেলিভিশনে কাজের জন্য ২০০২ সালে দুটি বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।
পপু পম পম পপু পম পম (আসল নাম তত্‌ওয়া প্রকাশ শতপথী) একজন ওড়িয়া চলচ্চিত্র, টেলিভিশন ও মঞ্চ অভিনেতা। তিনি কৌতুক অভিনেতা হিসেবে সর্বাধিক পরিচিত। তিনি এ পর্যন্ত বহু চলচ্চিত্রে অভিনয় করেছেন।
লিন্ডা হান্ট লিন্ডা হান্ট () (জন্ম: ২ এপ্রিল, ১৯৪৫) একজন মার্কিন অভিনেত্রী। তিনি বিভিন্ন চলচ্চিত্র, টিভি, ও মঞ্চ নাটকে অভিনয় করেছেন। তিনি সবচেয়ে বেশি পরিচিত তাঁর অভিনীত ১৯৮২ সালে নির্মিত চলচ্চিত্র "দ্য ইয়ার অফ লিভিং ডেঞ্জারাসলি" বর্তমানে তিনি আমেরিকান টেলিভিশন নেটওয়ার্ক সিবিএস-এর একটি ধারাবাহিকে কাজ করছেন।
রন হাওয়ার্ড রোনাল্ড উইলিয়াম হাওয়ার্ড (ইংরেজি ভাষায়: Ronald William Howard) (জন্ম: ১লা মার্চ, ১৯৫৪) মার্কিন চলচ্চিত্র অভিনেতা, একাডেমি পুরস্কার বিজয়ী চলচ্চিত্র পরিচালক এবং প্রযোজক। সিটকম, চলচ্চিত্র এবং টেলিভিশন সর্বত্রই তিনি কাজ করেছেন। ২০০১ সালে মুক্তিপ্রাপ্ত আ বিউটিফুল মাইন্ড চলচ্চিত্র পরিচালনা এবং প্রযোজনার জন্য তিনি সবচেয়ে বেশী পরিচিত। এই চলচ্চিত্রটি আটটি ক্ষেত্রে একাডেমি পুরস্কার মনোনয়ন লাভ করেছিল এবং সেরা পরিচালক ও সেরা চিত্র এই দুটি ক্ষেত্রেই একাডেমি পুরস্কার জিতেছিলো। এছাড়া ২০০৬ সালে তিনি দ্য দা ভিঞ্চি কোড চলচ্চিত্রটি পরিচালনা করেন।
রাইসুল ইসলাম আসাদ আসাদুজ্জামান মোহাম্মদ রাইসুল ইসলাম (যিনি রাইসুল ইসলাম আসাদ নামে পরিচিত, জন্ম ১৫ জুন, ১৯৫২) একজন বাংলাদেশী অভিনেতা যিনি বেতার, মঞ্চ, টেলিভিশন এবং চলচ্চিত্রে অভিনয় করেছেন। তিনি চার বার শ্রেষ্ঠ অভিনেতা বিভাগে জাতীয় চলচ্চিত্র পুরস্কার লাভ করেন।
জন হাউজম্যান জন হাউজম্যান (; জন্ম: জাক হাউসমান, ২২ সেপ্টেম্বর ১৯০২ - ৩১ অক্টোবর ১৯৮৮) ছিলেন একজন ব্রিটিশ মার্কিন অভিনেতা ও প্রযোজক। ফেডেরাল থিয়েটার প্রজেক্টে "সিটিজেন কেইন" চলচ্চিত্রে পরিচালক অরসন ওয়েলসের সাথে তার যুগলবন্দী এবং "দ্য ব্লু ডালিয়া" চলচ্চিত্রে লেখক রেমন্ড চ্যান্ডলারের সাথে তার যুগলবন্দীর জন্য তিনি সর্বাধিক পরিচিতি অর্জন করেন। তিনি "দ্য পেপার চেজ" (১৯৭৩) চলচ্চিত্রে প্রফেসর চার্লস ডব্লিউ. কিংসফিল্ড চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন। তিনি ১৯৭৮ সালে এই চলচ্চিত্রের টেলিভিশন ধারাবাহিক উপযোগকরণে একই চরিত্রে অভিনয় করেন।
আ্যলেক্স পেটিফার আলেকজান্ডার রিচার্ড "অ্যালেক্স" পেটিফার (ইংরেজি: Alexander Richard "Alex" Pettyfer) (জন্ম ১০ এপ্রিল, ১৯৯০) হলেন একজন ইংরেজ অভিনেতা ও মডেল। ২০০৬ সালে "স্টর্মব্রেকার" চলচ্চিত্রে অ্যালেক্স রাইডারের চরিত্রে অভিনয়ের আগে তিনি স্কুলের নাটক ও টেলিভিশনে অভিনয় করতেন। এই চরিত্রে অভিনয় করে তিনি একটি ইয়াং আর্টিস্ট অ্যাওয়ার্ড ও একটি এম্পায়ার অ্যাওয়ার্ড পেয়েছিলেন। তিনি বারবেরির একাধিক বিজ্ঞাপনেও মডেলিং করেছেন। ২০১১ সালের একটি কল্পবিজ্ঞান অ্যাকশন অ্যাডভেঞ্চার চলচ্চিত্র "আই অ্যাম নাম্বার ফোর" এবং "বিউটি অ্যান্ড দ্য বিস্ট" গল্পের আধুনিক রূপে পুনর্কথন "বিস্টলি" তাঁর অভিনীত পরবর্তী চলচ্চিত্র।
আমিনুল হক (অভিনেতা) আমিনুল হক (১ জুলাই ১৯২১ - ৩১ জুলাই ২০১১) যিনি চলচ্চিত্র জগতে আমিন নামে অধিক পরিচিত একজন বাংলাদেশী চলচ্চিত্র অভিনেতা, নাট্যকার এবং নির্দেশক ছিলেন। এছাড়াও, তিনি অভিনয় করেছেন মঞ্চ, বেতার ও টেলিভিশন নাটকেও। ১৯৪৪ সালে শিশির কুমার ভাদুড়ীর নির্দেশনায় তাঁর অভিনেতা হিসেবে অভিষেক ঘটে। ১৯৪৬ সালে বাবু ফণী বর্মণ পরিচালিত ‘মন্দির’ চলচ্চিত্রে তিনি প্রথম অভিনয় করেন। দেশবিভাগের পরে তিনি ১৯৫৬ সালে আব্দুল জব্বার খান নির্মিত তৎকালীন পূর্ব পাকিস্তানের প্রথম বাংলা ও সবাক চলচ্চিত্র মুখ ও মুখোশ চলচ্চিত্রে একটি বিশেষ চরিত্রে অভিনয় করেন।
ডাইঅ্যান ক্যারল ডাইঅ্যান ক্যারল (; জন্ম: ক্যারল ডাইঅ্যান জনসন, ১৭ জুলাই ১৯৩৫) হলেন একজন মার্কিন অভিনেত্রী, সঙ্গীতশিল্পী ও মডেল। তিনি বড় স্টুডিওর শুরুর সময়ের কয়েকটি চলচ্চিত্র ও ব্রডওয়ে মঞ্চে কৃষ্ণাঙ্গ অভিনয়শিল্পীদের একজন হিসেবে অভিনয় করে পরিচিতি অর্জন করেন। সে সময়ে তার অভিনীত উল্লেখযোগ্য চলচ্চিত্রগুলো হল "কারমেন জোন্স" (১৯৫৪) ও "পোর্গি অ্যান্ড বেস" (১৯৫৯)। তার অভিনীত "জুলিয়া" টেলিভিশন ধারাবাহিক প্রথম মার্কিন ধারাবাহিকগুলোর একটি যেখান কোন কৃষ্ণাঙ্গ নারীকে প্রধানতম কোন চরিত্রে কাজ করতে দেখা যায়। পরবর্তীতে তিনি প্রাইমটাইম সোপ অপেরা "ডাইনেস্টি"-র চতুর্থ মৌসুম হতে পরবর্তী তিনটি মৌসুমে দমিনিক দেভেরো চরিত্রে অভিনয় করেন।
মিলার্ড মিচেল মিলার্ড মিচেল (; জন্ম: ১৪ আগস্ট ১৯০৩ - ১৩ অক্টোবর ১৯৫৩) ছিলেন একজন মার্কিন অভিনেতা। তিনি চরিত্রাভিনেতা হিসেবে ৩০টির মত চলচ্চিত্রে এবং ২টি টেলিভিশন নাটকে অভিনয় করেছেন। "মাই সিক্স কনভিক্টস" (১৯৫২) চলচ্চিত্রে অভিনয়ের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তার অভিনীত অন্যান্য উল্লেখযোগ্য চলচ্চিত্রসমূহ হল "আ ফরেন অ্যাফেয়ার" (১৯৪৮), "টুয়েলভ ওক্লক হাই" (১৯৪৯) এবং সঙ্গীতধর্মী হাস্যরসাত্মক "সিঙিন ইন দ্য রেইন" (১৯৫২)।